text:
ترکمنستان و اُورسیت غاتناشئقلاری حقئندا ترکمن پرس ماتریالی - کانادا - تورنتو
Baglanşykly Habarlar
yazan TurkmenPress yazylan wagty May 11,2007
yazan TurkmenPress yazylan wagty Apr 23,2007
yazan TurkmenPress yazylan wagty May 12,2007
yazan TurkmenPress yazylan wagty May 11,2007
yazan TurkmenPress yazylan wagty May 09,2007
Orsýet bilen Türkmenistanyň arasyndaky gatnaşyklar indi diňe taraplary gyzyklandyranok। Esasan hem energetika babatyndaky gatnaşykalary sebäpli beýleki döwletler, döwlet toparlary-da , şugünki günde bu gatnaşyklar bilen islese-de islemese-de gyzyklanmaga, yzgyderli syn etmäge, gerek wagtam täsirinde galmaga mejburdyrlar.Muňa Orsýet bilen Türkmenistan gatnaşyklaryny mysal görkezip bolar. Mälim bolşy ýaly, Orsýet Türkmenistandan arzan baha ummasyz mukdarda tebigy gaz alýar, bu gazyň belli bir mukdaryny özi ulanýar, başga bir bölüminem Ors tebigy gazy diýip beýleki döwletlere satýar.


c: text/html

text:
Müňlerçe ysraýylly 27-nji maýda Tel-Awiwde proteste çykyp, palestin döwletiniň döremegine goldaw bildirdi. Olar “Iki döwlet, bir umyt” diýen şygar ýazylan plakatlary göterip çykdylar.
Protesti gurnaýjy, “Indi parahatçylyk” atly döwletden aýry guramanyň başlygy Avi Buskilanyň sözlerine görä, ýörişe çykanlar “eýelemegi, zorlugy we jynsparazlygy ornaşdyran hökümet tarapyndan umyt galdyrylmazlygyna” protest bildirdiler. Guramaçylar bu çäräniň Ysraýylyň palestin ýerlerini eýelemeginiň 50 ýyllygyna gabatlanyp gurnalandygyny aýtdylar.
"Ysraýyllylara, palestinalylara we tutuş dünýä Ysraýyl ilatynyň möhüm bir böleginiň okkupasiýa garşydygyny we iki döwlet çözgüdini isleýändigini subut etmegiň wagty geldi” diýip, Buskila aýtdy.
Palestin häkimiýetiniň prezidenti Mahmud Abbas protestçilere iberen habarynda “bilelikde we sazlaşykly, howpsuz we durnukly ýaşamagyň wagty geldi” diýdi.
Ysraýylyň oppozisiýadaky Zähmet partiýasynyň lideri Isaak Herzog hem ýygnanyşyga gatnaşdy.
Ysraýyl 50 ýyl mundan öň, goňşulykdaky arap döwletleri bilen bolan alty günlük uruş mahalynda Iordaniýadan Günbatar kenary we Gündogar Iýerusalimi basyp aldy. Soňy bilen ol Gündogar Iýerusalimi anneksiýa etdi, bu çäre halkara jemgyýetçiligi tarapyndan ykrar edilmedi.

robotstxt: allowed

filter: keep


text:
Tunjelide PKK-ly terrorçylar bilen bolan çaknyşykda bir esger şehit boldy
Çaknyşykda şeýle hem 2 esger ýaralandy
Tunjeli welaýatynda howpsyzlyk güýçleri bilen aýralykçy terror guramasy PKK-a agza terrorçylaryň arasynda ýüze çykan çaknyşykda 1 esger şehit boldy, 2 esger ýaralandy.
Howpsyzlyk çeşmelerinden alynan maglumata görä Nazymiýe etrabynda terrorçylykly hüjümleriň öňüniň alynmagy üçin operasiýa geçirýän howpsyzlyk güýçleri bilen terrorçylaryň arasynda çaknyşyk boldy.
Ýüze çykan çaknyşykda 1 esger ýogaldy, 2 esger ýaralandy.
Sebitde terrorçylara garşy howa güýçleriň goldaw bermeginde operasiýa dowam edýär.


text:
Şu gün Türkmenistanyň nebitgaz toplumynyň Merkezi binasynda nebitgaz
toplumynyň 2017-nji ýylyň geçen dört aýynda edilen işleriň jemine bagyşlanan
hasabat maslahaty geçirildi.
Maslahata Ministrler Kabinetiniň Başlygynyň orunbasary Maksat Babaýew,
«Türkmengaz», «Türkmennebit», «Türkmennebitgazgurluşyk» döwlet
konsernleriniň, «Türkmengeologiýa» döwlet korporasiýasynyň, Türkmenbaşynyň
nebiti gaýtadan işleýän zawodlar toplumynyň, «Nebitgazhyzmat» ÝPJ-niň we
pudak ylmy institutynyň ýolbaşçylary we hünärmenleri gatnaşdylar.
Maslahatyň dowamynda toplumyň kärhanalarynyň we edaralarynyň
ýolbaşçylary ýerine ýetirilen işler, şeýle hem 2017-nji ýylda meýilleşdirilen
meýilnamalar dogrusynda hasabat bilen çykyş etdiler. Hususan-da, hasabatlarda
gaz we nebit ýataklaryny gözlemäge gönükdirilip geçirilen gözleg-barlag işleri, 2D
we 3D seýsmiki barlaglar, nebitiň we tebigy gazyň çykarylyşyny artdyrmagyň
çäreleri, gurluşyk işlerini öz wagtynda tamamlamak dogrusynda maglumatlar
aýdyldy.
Şeýle hem Türkmenistan-Owganystan- Pakistan-Hindistan (TOPH) gaz
geçirijisiniň gurluşygy boýunça alnyp barylýan işler dogrusynda hasabat berildi.
Bellenilişi ýaly, TOPH gaz geçirijisiniň türkmen böleginiň gurluşyk işleri
bellenilen tertipde alnyp barylýar.
Degişli işler taslama gatnaşyjy beýleki döwletler tarapyndan hem alnyp
barylýar. «TAPI Pipeline Company Limited» taslama gatnaşmaga gyzyklanma
bildirýän ähli taraplar bilen işjeň gepleşikleri alyp barýar. Kompaniýa
paýnamalaýyn gatnaşmak, taslama maliýeleşdiriş, halkara ösüş banklarynyň we
dünýäniň eksport-kredit agentlikleriniň üsti bilen maliýeleşdirmek ýaly meseleler
öwrenilýär.
Mundan başga-da, maslahatda ilatly ýerleriň tebigy gaz bilen üznüksiz üpjün
edilişi, ondan howpsuz we tygşytly peýdalanylyşy, şeýle hem onuň sarp edilişini
ölçeýän hasaplaýjylaryň oturdylyşy barada habar berildi.
Maslahatyň barşynda wise-premýer Ministrler Kabinetiniň ýakynda geçirilen
mejlisinde Türkmenistanyň Prezidenti Gurbanguly Berdimuhamedowyň
parahorluk we korrupsiýa ýaly ýaramaz hadysalaryň öňüni almak boýunça anyk
tabşyryklar berendigine ünsi çekdi.
Wise-premýer M.Babaýewiň habar berşi ýaly, hukuk goraýjy edaralarynyň
nebitgaz toplumynyň ähli edara-kärhanalarynda geçiren derňewleriniň netijesinde
ýolbaşçy wezipelerini eýeleýän işgärleriň arasynda parahorluk we korrupsiýa
ýagdaýlary ýüze çykaryldy. Şunuň bilen baglylykda, şular ýaly jenaýatçylyga baş
goşan adamlara türkmen jemgyýetinde ornuň ýokdugy barada bellenildi. Wise-
premýer ähli ýolbaşçylara şular ýaly ýagdaýlary düýbünden ýok etmek boýunça
degişli çäreleri görmekligi tabşyrdy.
Hasabat duşuşygynyň ahyrynda wise-premýer Maksat Babaýew ýurduň
ykdysadyýetiniň durnukly ösmeginde nebitgaz toplumynyň möhüm ornuny nygtap,
Prezidentiň öňde goýan maksatlaryny we tabşyryklaryny öz wagtynda ýerine
ýetirmekligiň her bir işgär üçin ilkinji nobatdaky wezipedigini nygtady.


text:
Geostasionar orbitadaky Türkmenistanyň “TürkmenÄlem52oE” hemrasy diňe bir biziň ýurdumyzyň çäklerindäki däl, eýsem, Orta Aziýanyň beýleki döwletleriniň, Eýranyň, Türkiýäniň, Demirgazyk Afrikanyň we Ýewropanyň döwletleriniň ulanyjylaryna köp görnüşli aragatnaşyk hyzmatlarynyň birnäçesini, şol sanda sanly teleradiogepleşiklerini, telefon aragatnaşygyny, wideomaslahat aragatnaşygyny, maglumatlary ibermegi, hemra Internetini hödürlemäge mümkinçilik berýär. Häzirki wagtda “TürkmenÄlem52oE”-niň hemra transponderleriniň ýokary geçirijilik ukyby milli telewideniýäniň we radionyň ähli gepleşiklerini HD görnüşinde görkezmäge mümkinçilik berýär. Milli hemranyň hyzmatlaryndan Türkmenistanyň dürli ministrlikleri we pudak edaralary üstünlikli peýdalanýarlar.
“TürkmenÄlem52oE”-iň ýaýlymlarynyň (transponderlerini, segmentlerini) hemra hyzmatlaryny we kärendesini hödürlemek üçin “Türkmen Hemrasy” ýapyk görnüşli paýdarlar jemgyýeti (ÝGPJ) döredildi. Häzirki wagtda ol ýurdumyzyň nebitgaz toplumynda işleýän iri daşary ýurt kompaniýalaryna aragatnaşyk hyzmatlaryny hödürleýär. Türkmen emeli hemrasynyň üsti bilen gaýtadan dikeldilýän doganlyk Owganystanyň üç teleýaýlymy öz gepleşiklerini, daşary ýurtlaryň 20-den gowrak teleýaýlymy bolsa synag tertibinde gepleşiklerini ýaýlyma berýär, olaryň şu ýylyň aprel aýynda täjirçilik esasynda işe başlamagy meýilleşdirilýär. ÝGPJ-niň gatnaşmagynda älem aragatnaşygynyň hyzmatlarynyň dürli görnüşlerini – giň gerimli Internet hem-de aragatnaşygyň hyzmatlarynyň beýleki görnüşlerini hödürlemek üçin teleport enjamy gurnaldy.
“TürkmenÄlem52oE” hemrasynyň kömegi bilen dag etraplarynda we Garagum çölünde ýerleşen alysdaky hem-de barylmagy kyn bolan şäherçeleri ykjam we geçirijili telefon aragatnaşygy bilen üpjün etmek mümkinçiligi peýda boldy.


text:
Owganystanyň iň ýakasy gaýyşly uruş serkerdeleriniň biri “Talybany” hökümet güýçleri bilen söweşi goýmaga hem-de parahatçylyk gepleşiklerine goşulmaga çagyrdy.
"Men sizi parahatçylyk kerwenine goşulmaga hem-de manysyz we mukaddes däl urşy bes etmäge çagyrýaryn” diýip, ozalky premýer-ministr Gulbeddin Hikmatýar 29-njy aprelde Lagman welaýatynda, owgan syýasatçylarynyň we öz tarapdarlarynyň ýygnanyşygynda eden çykyşynda aýtdy.
"Men azat, buýsançly, garaşsyz we yslam Owganystanyny isleýärin” diýip, Hekmatýar iki onýyllyga golaý wagtda ilkinji gezek jemgyýetçilige çykanda aýtdy.
Prezident Aşraf Ganiniň 29-njy aprelde çap eden beýanatynda aýdylmagyna görä, Hikmatýar bilen ylalaşyk "owganlaryň dawa-jenjeli gepleşik arkaly çözmek ukybynyň bardygyny görkezýär”.
“Hezb-e Yslamy” syýasy partiýasyny esaslandyryjy we onuň häzirki ýolbaşçysy Hikmetýar sentýabrda owgan hökümeti bilen parahatçylyk ylalaşygyna gol çekdi.


text:
Başkurtca (BA)
Karaçay-Malkarca (KRC)
Kazakça (KK)
Kırgızca (KY)
Özbekçe (UZ)
Rusça (RU)
Tatarca (TT)
Türkçe (TR)
Türkmence (TK)
II. Dede Qorkut halkara teatr eseri bäsleşigine gatnaşmagyň şertnamasy
- Mowzuk: Erkin
- Görnüşi: Erkin, ( çaga oýunlary, gysga we uýgunlaşdyrylan oýun görnüşlerden başga)
- Bäsleşigiň dili: Eserler Türkçe, Azerbeýjan, Gazak, Gyrgyz, Türkmen, Özbek, Tatar, Başkurt, Çuwaş, Krym Tatar, Gagauz, Karaçaý-Malkar, Kumuk, Uýgur, Hakas, Altaý, Saha, Tywa. Türk edebi dil we dialektlerinde ýazylan bolmaly.
- Bäsleşik hemmä açyk, ýaş çäklemesi ýok.
- Her ýazyjy bäsleşige bir eseri bilen gatnaşar.
- Bäsleşige iberiljek eserler sahnalama tehnikasyna laýyklykda ýazylmaly.
- Eserler özbaşdak bolmaly, haýsyda başga bir eserden täsirlenen, göçirme we uýgunlaşdyrylan bolmaly däl.
- Bäsleşige iberiljek eserler, hiçbir bäsleşikde baýrak almadyk we hiçbir ýerde çap edilmedik we sahnalanmadyk bolmaly.
- Bäsleşige iberiljek eserler, kompýutorda A4 kagyz boýunda, Times Roman ýazuw font, 12 punto we 1,5 setir boşlugy goýulup ýazylmaly.
- Eserler, iň köp 2 perdelik bolmaly.
- Bäsleşige iberiljek eserleriň üstünde diňe lakam bolmaly; lakamdan başga ýazyjyň şahsy maglumatlaryny görkezjek haýsyda bir yşarat bolan ýagdaýynda eser bäsleşikden çykarylar.
- Bäsleşige gatnaşjak eseriň 6 nusgasy iberiler. Şeýle-de içine eser goýulan konwertiň içine eseriň word formatynda taýarlanan faýl CD ýüknenip goýulmaly.
- Ýazyjy, pasport kopýasy, öý salgysyny, terjimehal we bir suratyny başga bir konwertiň içine goýup diňe lakamyny ýazyp eserin bolan uly konwertiň içine goýmaly. E- poçta adresi bilen iberilen eserlerde bu maglumatlar maile goşular we bäsleşik guramasynda bäsleşigiň soňuna çenli saklanar.
- Bäsleşige gatnaşjak eserler Avrasya Yazarlar Birliği, Sakarya Mahallesi Göztepe Sokak 5/A Ankara/Türkiye salgysyna elden ýada poçta ýada Bu e-Posta adresi istenmeyen posta engelleyicileri tarafından korunuyor. Görüntülemek için JavaScript etkinleştirilmelidir. adresine e-poçta üsti bilen iberilmeli.
- Bäsleşik guramasy gerekli gören ýagdaýynda öň saýlama emin agzalary gurnap biler
- Eserleriň Türkçe terjime edilen nusgalary okalyp baha beriler.
- Bäsleşige gatnaşan eserler, yzyna berilmeýär we eseriň ýazyjysy bu mowzukda hiçbir hak öňe sürüp bilmez.
- Bäsleşikde baýraga eýe bolan eserler, TÜRKSOY halkara guramasynyn agzasy bolan ýurtlaryň teatr repertuaryna girizilmegi teklip ediler.
- Emin agzasy wezipesinde bolanlar, olar bilen birinji derejede gan bagy bolanlar we ýakynlary bäsleşige gatnaşyp bilmezler.
- Bäsleşige gatnaşmagyň düzgünlerini ýerine ýetirmeýän eserler dykkata alynmaz.
- Bäsleşige gatnaşjak ýazyjylaryň, bäsleşik şertnamasyny kabul edeni hasaplanar.
Geçiriljek Bäsleşik Barada Esasy Günler
- Bäsleşigiň yglan ediljek güni : 15.04.2017
- Eserleri soňky gowşurma güni : 30.09.2017
- Bäsleşik netijesiniň yglan ediljek güni : 15.11.2017
- Baýrak gowşurma dabarasy : Dekabr 2017
Bäsleşigiň Pul Baýraklary
- 1-nji orna mynasyp bolana : 15.000 TL (on bäş müň Türk Lirasy)
- 2-nji orna mynasyp bolana : 10.000 TL (on müň Türk Lirasy)
- 3-nji orna mynasyp bolana : 5.000 TL (bäş müň Türk Lirasy)
- 1-nji sylaglanan baýrak : 2.500 TL (iki müň bäş ýüz Türk Lirasy)


text:
Buzlar
Suwuň fiziki hem-de himiki häsiýetlerinde beýleki maddalara garanyňda täsin bir tapawut bar. Adaty bolşy ýaly gyzdyrylanda maddanyň göwrümi giňelýär.
Muňa garamazdan suwuň ýylylygyny 0 derejeden +4 derejä çykarylanda onuň göwrümi kiçelýär. +4 derejeden soňra bolsa suw beýleki maddalaryňky ýaly häsiýete eýe bolýar. Suw doňup buz bolan ýagdaýynda, göwrümi kiçelmeli ýerde ulalýar we dykyzlygy azalýar. Bu sebäpden hem buz daglary on müňlerçe ton agyrlykda bolsalar hem suwuň üstünde ýüzüp gezýärler. Doňan kölleriň, deňizleriň diňe ýüzi buz bilen örtülýär.
Bu buz edil örti mysaly doňan ýerini gurşap alyp, suwuň aşagynda 4 dereje ýyly howa şertini döredýär. Şeýlelik bilen suwuň astynda ýaşaýan balyklar we beýleki janly-jandarlaryň ýaşaýşy dowam edýär. Ýene-de diňe bu sebäpli buz daglary batman, dünýä suw astynda galmaýar. Ýöne adamzadyň ekologik deňagramlylyga ýetirýän täsiri atmosferadaky uglerod oksidiniň mukdarynyň artmagyna getirýär. Uglerod oksidi howanyň gyzmagyna sebäp bolýan bir gazdyr. Eger onuň atmosferadaky mukdary günümizdäki ýaly artmagyny dowam etdirse, onda polýuslardaky buzlar eräp, köp ýeri suw basyp alar. Eger millionlarça ýyldan bäri partlaýan wulkanlardan çykan gaz şu wagta çenli atmosferada ýygnanan bolsady, onda wenera gezegeni ýaly 400 derejeli gyzgynlykda uglerod oksidinden emele gelen atmosfera daşymyzy gurşap alardy. Şeýle ýagdaýda ne ummanlar, ne-de buz daglary bolardy. Hemmesi bugaryp giderdi. Diýmek, ummanda ýüzüp ýören buz daglary bilen howa gatlaklarynda (0,0035) ölçegde bolýan uglerod oksidiniň arasynda täsin bir baglanyşyk bar.
Zaman
Filed under: Bütin Temalar, Bilim, Durmyş |


text:
Internediň ýaýrap başlamagy bilen adamlaryň aň-düşünjesi ösýär. Elbetde gowy niýetli ulanýanlaryň ýanynda erbet niýetli adalara hem pursatlar döreýär. Siziň bilesigelijilik duýgularyňyzy ulanyp size… dowamy>>
Häzirki wagtda dünýäniň köp şäherinde jemgyýetçilik ýerlerinde tölegsiz internet hyzmaty berilýär. Emma ilatly nokatlardan uzakdaky ýerlerde hem aragatnaşygyň bu ugruna zerurlyk duýulýan mahaly… dowamy>>
Birnäçe ýyldan bäri “gov.tm” domainleri Türkmenistanyň döwlete degişli edaralarynyň ulanýandygyny görýäris. Ýakyn wagtlarda Türkmentelekom uniwersitetler ýada bilim ulgamyndaky edaralar üçin “edu.tm” we ýuridiki… dowamy>>
Wi-Fi tolkunlary radiotolkunlardan emele gelendir, Ýagny telefonuňyz ýada radiolaryňyzyň üsti bilen alýan elektromagnit tolkunlarymyz ýaly. Wi-Fi tolkunlary diýseň gysga bolýar, adaty görnüşi 12sm… dowamy>>
Türkmenistanda ulanylýan we türkmen dilinde öz ugry boýunça iň meşhur web saýtlaryny gysgaça analiz edeliň. Internet ulanyjy sanyna görä ady belli bolanlar azyrak…. dowamy>>
Megerem, häzirki wagtda Internet hakynda bilmeýän ýokdur. Dünýäde millionlarça adamyň Interneti telewizordan has köp ulanýandygy hiç kimi geňirgendirmese gerek. Internetiň ýola goýulmagy bilen… dowamy>>
1)Her 60sekuntda Googleden 2.000.000(2milýon) sany gözleg edilýär. 2)Instagrama 1 minutda 27.800 sany surat ýüklenýär. Bu suratlara bolsa bir minutda 510.000 like basylýar. 3) Bir minutda Twitter’da 278.000 tweet… dowamy>>
MobileVOIP bu internediň üsti bilen jaň etmegiň bir görnüşi. Bu programmanyň üsti bilen dünýäniň ähli künjegine arzan we amatly jaň edip bilersiňiz. MobileVOIP-de… dowamy>>


text:
GENERAC (dženerak) kompaniýasy---rezerwirlenen hem ynamly elektroüpjün edijini öndürmekde lider bolup durýar,telekeçiler we hususy öý eýeleri uly ynam bildirýärler.Bu önüme daşary ýurt şol sanda Türkmenistanyň bazarynda-da uly isleg bildirilýar.Baş ofisi Amerikanyň Waukeş şäheriniň( Wiskonsin ştatynda ) ýerleşýär.Bu meýdançanyň çäginde üç sany zawody ýerleşip,önümçilik sehleriniň tutýan meýdany 100 000 кw. mеtra barabardyr.1959-nji ýyldan bäri GENERAC kompaniýasy howanyň iň ýowuz şertlerine laýyk gelýän generatorlary gurnamak işi bilen meşgul bolýar.Firma öz önümi bilen bazarlarda rezerwirlenen elektroüpjün edijiler bilen,alyja komersiýa teklibini hödürläp öz ornuny tapdy.2013-nji ýylyň jemine görä takmynan 300 000 ýangyçda işleýän 200 000 gazda işleýän generatorlar satyldy.Bu bäsdeş kompaniýalardan rüstem çykyldygydyr.Anyklaýyş öý hojalygy institudynyň geçiren barlagyna görä ägirt iseg bildirilýär. GENERAC öz önümini güýçli diapazonda göýberýär ol 1-kwt,9000-kwt çenlidir, munuň bilen birlikde döwrebap enjamy ekologiýa taýdan arassa bolup adam saglygyna zeper ýetirmeýär. GENERAC kompaniýasynyň önümini birinji sapar Türkmenistanyň bazaryna çykaran “Takyk Enjamlar”H/J 2013-nji ýylda inžiner-tehniki hünärmenleri üstünlikli okuwyny tamamlap satmaga hem gurnamaga rugsat aldylar.
Distribýutoryň Sertifikadyna şu ýerde seredip bilersiňiz (GENERAC-dan hat)
Bu gün GENERAC kompaniýasynyň giň diller ulgamy Türkmenistanyň çäginde durnukly hem kepillik talony boýunça öz işini alyp barýar.Uly ynamly rezerwirlenen üpjün edijini satyn almak bilen Siz dünýä derejesinde hereket edýän hile eýe bolarsyňyz.


text:
23 Mart 2015 Pazartesi
Bahar Baýramy
Milli Liderimiz Gurbanguly Berdimuhamedowyň medeniýet işgärlerine hem-de bu ulgamyň ýolbaşçylaryna Halkara Nowruz gününi özboluşly milli däplere laýyklykda ýokary guramaçylyk derejesinde geçirmek barada beren tabşyrygyna jogap edip, ýurdumyzyň sungat ussatlary, suratkeşleri hem-de sazandalary, artistleri we şahyrlary, tansçylary we aýdymçylary bu ajaýyp bahar toýuna mahsus bolan aýratyn gerim bilen döredijilik sowgatlaryny taýýarladylar. Gadymy Nowruz baýramynyň pelsepesi şu gün agşamara paýtagtymyzda ýaýbaňlandyrylan ajaýyp baýramçylyk dabaralarynyň özenini düzüp, aýdym-sazly çykyşlar we köpçülikleýin dynç alyş gezelençleri boldy.
... “Ýylyň gelşi Nowruzyndan bellidir” diýen halk pähimi bar. Nowruz bolsa şu günler bize dabaraly, ýatdan çykmajak wakalary peşgeş berdi, munuň özi şu ýylyň bereketli boljakdygyndan habar berýär.
Nowruz köp öwüşginli gadymy däplerinde dünýädäki täsinlik hökmünde göz öňünde janlanýar. Birinjiden, bu Ýer ýüzünde iň gadymy Täze ýyl baýramydyr, onuň kökleri uzak müňýyllyklara uzap gidýär. Ikinjiden bolsa, Nowruzdan gözbaş alan medeniýetleriň gymmatlygynyň sebitiň çäginden çykyp, topraga Günüň şypaly şöhleleri kimin, bütin dünýä ýaýranlygyndadyr. Şoňa görä-de, Nowruz Zeminiň köp halklarynyň medeniýetinde we taryhynda döreýşiň nyşanydyr, onuň özeninde döredijilikli zähmetiň we yhlasyň gözbaşy, mähriban topraga söýgi hem-de ynsanyň belent maksatlara ymtylmasyna bolan ynam jemlenendir.
Özi-de täze ýylyň bahar baýramy şatlyk-şowhuna beslenip gelýär, şoňa görä-de ol söýgüli baýramdyr. Häzirki wagtda ol döwrebap alamatlara hem-de halkara derejesine eýe bolan hem bolsa, özüne mahsus bolan halk däpleriniň we dessurlarynyň toplumy bilen milli mirasyň aýrylmaz bölegi bolupdy we şeýle bolmagynda galýar.
Şu gün, baýramçylygyň ikinji gününde “Ylham” seýilgähinde hem-de Türkmenistanyň Döwlet sirkiniň öňündäki meýdançada baýramçylyk çäreleri ýaýbaňlandyryldy. Türkmen medeniýetiniň görnükli wekilleriniň heýkelleri oturdylan seýilgähde dabaralar mynasybetli köpsanly aşgabatlylar hem-de paýtagtymyzyň myhmanlary meşhur estrada aýdymçylarynyň we döredijilik toparlarynyň gatnaşmagyndaky konsert çykyşlarynyň tomaşaçylary boldular.
Şu ýerde Türkmenisianyň Döwlet çeperçilik akademiýasynyň talyplarynyň işleriniň sergisi guraldy. Olar öz eserlerini bahar paslyna hem-de mähriban topragyň gözelligine, halkymyzyň baýramçylyk däplerine bagyşlapdyrlar. Şu ýerden uzak bolmadyk ýerde şadyýan çykyşlary bilen wäşiler hezil berdiler. Olaryň degişmeleri we özüne çekiji öýkünmeleri gülki döredip, adamlara ajaýyp şatlyk paýlady. Çärä gatnaşyjyldar üçin baýramçylyk söwdasy hem guraldy.
Soňra adamlar “Ylham” seýilgähinden Magtymguly şaýoly boýunça Türkmenistanyň Döwlet sirkine tarap ugradylar. Köpçülikleýin hereketi guraýjylar bu şowhunly çärä beýleki adamlary hem çagyrdylar. Aýratyn hem şadyýan gezelenje çagalar şatlandylar, ulular bolsa özleriniň ýaşlygyny ýatladylar.
Nowruz, hakykatdan-da, milli baýramçylykdyr. Ol adamlary ruhy taýdan has-da jebisleşdirýär we birleşdirýär. Muňa häzirki dabaralar hem şaýatlyk edýär. Şol wagt sepelän bahar ýagşy oňat yrym hökmünde kabul edildi, çünki yryma görä, Nowruz gününde ýagan ýagyş bereketli hasyly, hemme işleriňde rowaçlygy we üstünligi wada berýär.
Köpçülikleýin gezelenjiň barşynda artistleriň çykyşlary we söwda guraldy. Mähelle “Aşgabat” kinoteatrynyň öňünde sägindi. Şol ýerde baýramçylyk görnüşde bezelen meýdançada aýdym-sazly çykyşlar we tanslar ýerine ýetirildi.
... Biraz wagtdan Döwlet sirkiniň öňündäki meýdançada köpçülikleýin gezelenç jemlendi. Bu ýerdäki meýldançada ak öýler we belent hiňňillikler dikilip, toýa mahsus görnüşde bezelipdir. Owadan halylar düşelen sekileriň üstünde ene-mamalarymyz we gelin-gyzlar el işleri bilen meşgullanyp otyr. Bu ýerde üme diýlip atlandyrylýan köpçülik bolup iş etmek däbi görkezildi. Onuň manysy ol ýa-da beýleki işde kimdir birine kömek bermek üçin umumy güýçleri birleşdirmekde jemlenýär. Nowruzda köplenç obanyň gyzlary we gelinleri durmuşa çykjak gyzyň bukjasyny tikmek üçin bir ýere ýygnanypdyrlar.
Hormatly ýaşulular bu dabaralardan döreýän täsirleri barada pikir alyşýarlar. Bu ýerde ünsüňi çekýän görnüşler bolsa az däl: el işi bilen meşgullanýan zenanlaryň we senetkärleriň eserleri-de, baýramçylygyň pursatlaryny kagyz ýüzüne geçirip oturan ýaş suratkeşleriň işleri-de uly täsir galdyrýar.
Sirkiň binasynyň öňündäki sahnada sungat ussatlarynyň uly konserti şu günki dabaralaryň jemlenmesine öwrüldi. Dabaranyň maksatnamasynda halk döredijilik äheňleri esasynda sahnalar, halk mukamlary we döwrebap estrada eserleri, Watanymyza, göwünleri bahar kimin tämizleýän we galkyndyrýan, iň oňat umytlaryň hem-de belent maksatlaryň nurana eýýamy bolup gelen türkmen halkynyň bagtyýarlyk döwrüni wasp edýän aýdym-sazlar bar.
Konserte gatnaşyjylaryň ählisiniň bilelikde ýerine ýetirmeginde belent watançylyk heňinde “Arkadag” diýen aýdym ýaňlandy. Ol Berkarar döwletimiziň bagtyýarlyk döwrüne bagyşlanyp, onda milli Liderimize çäksiz hoşallyk bildirilýär.
Bu aýdymyň galkyndyryjy owazy we sözleri tomaşaçylaryň ýüreginde agzybirligiň çuňňur duýgulary, hormatly Prezidentimiz Gurbanguly Berdimuhamedowyň ýolbaşçylygynda döwrümiziň ägirt uly özgertmelerine, türkmen halkynyň üstünliklerine dahyllydyklaryna bolan duýgulary öz beýanyny tapdy.
Bu gün ýurdumyzyň beýleki şäherlerinde we obalarynda hem dabaralar ýokary ruhubelentlik ýagdaýynda geçdi. Çünki ösüşler we innowasiýalar ýoluna gadam goýan ýurdumyz üçin gadymy Nowruz baýramynyň ähmiýeti täze taryhy döwürde has-da artýar. Şol ýola gadam goýan ýurdumyzyň maksady bolsa halkymyzyň abadançylygyny we Watanymyzyň gülläp ösüşini gazanmakdan ybaratdyr.
Kaydol: Kayıt Yorumları (Atom)


text:
Türkmen metbugaty Aşgabat şäherindäki Atamyrat Nyýazow prospektiniň täzeden gurlan böleginiň doly ulanylmaga berlendigini habar berýär.
Aýdylmagyna görä, bu prospekt türkmen gurluşykçylarynyň tagallasy bilen abadanlaşdyrylyp, transport hereketi, ýolagçylar, pyýadalar üçin ullakan amatlylyklary döredipdir.
Şol bir wagtda ýurt içinden paýtagtdaky we regionlardaky ýollarda käte ýolagçylar üçin howply ýagdaýlaryň emele gelýändigi, hatda gurluşyklaryň, abadanlaşdyryş işleriniň hem ilat üçin goşmaça kynçylyklary döredýändigi barada habarlar gelip gowuşýar.
Azatlyk radiosy Aşgabatda täze ulanmaga berlen ýol bilen baglylykda paýtagtdaky abadanlaşdyryş işleri we ilatyň amatlylyklary barada ýerli ýazyjy Amanmyrat Bugaýew bilen söhbetdeş boldy.


text:
Çilimiň bihasap zyýany
Çilimiň bihasap zyýany – ABŞ-nyň “Düwnük keseline garşy göreş gaznasy” çilimiň zyýany baradaky hasabatyny çap etdi. Hasabatda beýan edilişine görä 2010-njy ýylda çilim alty million adamyň ölümine sebäp bolar.
ABŞ-nyň “Düwnük keseline garşy göreş gaznasy” çilimiň zyýany baradaky hasabatyny çap etdi. Hasabatda beýan edilişine görä 2010-njy ýylda çilim alty million adamyň ölümine sebäp bolar.
XX asyrda çilim zerarly aradan çykanlaryň 100 million adama barabar bolandygy aýdylan hasabatda ýeterlik derejede öňi alynmasa, üstümizdäki asyrda bir milliard adamyň çilim zerarly pida boljakdygy aýdylýar. Hasabatda alty million çilimkeşiň düwnük we beýleki keseller zerarly aradan çykandygy tekrarlanýar.
Dünýäde her on ölümden biriniň çilim sebäpli bolýandygy mälim edilen hasabatda, öýken düwnüginiň çilimkeşlerde çilim çekmeýänlere garanyňda 23 esse köp gabat gelýändigi habar berilýär. Şeýle hem çilimkeşleriň çilim çekmeýänlere garanyňda 15 ýyl az ýaşaýandygy bellenilýär. Hasabatda aýdylýan esasy zatlaryň biri hem çilimiň dünýä ykdysadyýetine diňe bir ýyllyk zyýanynyň 50 milliard dollara barabardygydyr. Muňa lukmançylyk enjamlary, önümçiligiň peselmegi ýaly sebäpler girýär. Şeýle hem temmäki ekilýän ýerleriň jemi meýdany pyrtykal we banan ekilýän meýdanyň jemine barabar bolup durýar. Dünýäde 250 milliona ýakyn aýal-gyz çilim çekýär.
Filed under: Bütin Temalar, Bilim, Habarlar, Saglyk |


text:
Wemmikler agaçdan ýasalan kiçijik adamjyklardy. Bu agaç adamjyklaryň hemmesi Eli atly agaç ussasy tarapyndan ýasalypdy. Eliniň ussahanasy depaň üstünde oba seredip durdy. Wemmikler dürli-dürlüdi. Käbiriniň uly burnly, käbiri uly gözlüdi, käbiri uzyn boýly, kabiri gysgady. Käbiri papakly, käbiri bolsa donlydy. Ýöne olaryň hemmesini şol Bir Ussa ýasapdy we olaryň hemmesi şol bir obada ýaşaýardy.
We olar her günüň dowamynda şol bir zady edýärdiler: olar biri-birine ýelmentgi berýärdiler. Her bir Wemmikde bir guty altyn ýyldyzjyklary we bir guty-da çal reňkli nokat ýelmetgileri bardy. Obanyň hemme köçelerinde adamçyklar biri-birine ýyldyzjyk ýada nokat ýelmentgilerini bermek bilen günlerini geçirýärdiler.
Tekiz agaçdan we gowy reňkli owadan Wemmiklere altyn ýyldyzjyklar ýelmenýärdi. Emma çarkandakly agaçdan ýada reňki gyrylanlara çal nokatçyklar ýelmenýärdi
Ukyplylar hem, ýyldyzjyklar alýardy
.
Käbiri agyr zatlary göterip her hili maşk edýärdi, käbirleri bolsa ýokardan bökýärdi. Başgalar bolsa owadan gepleýärdi ýada gowy aýdym aýdýardy. Hemmeler olara ýyldyzjyklar berýärdi.
Käbir Wemmikleriň hemme ýerinde ýyldyzjyklary bardy. Olar her gezek ýyldyzjyk alanlarynda özlerini gowy duýýardylar!
Bu bolsa olara başga bir zatlary edip ýene ýyldyzjyk almak islegini döredýärdi.
Beýlekiler, muňa seretmezden, kän bir ukyply däldi.
Olar nokatjyklar alýardy.
Punçinello olaryň biridi.
Ol başgalar ýaly ýokary bökmäne synanyşýardy, ýöne ol hemişe ýykylýardy. Haçanda, ol ýykylanda hemmeler onuň daşyna üýşüp nokatjyk ýelmeýärdi.
Käwagtlar ol ýykylanda, onuň bedeni gyrylýardy, şonda adamlar oňa ýene-de nokat berýärdiler.
Ol özüniň näme üçin ýykylandygyny düşündirjek bolanda, nähilidir batnyksyz gepleýärdi, we Wemmikler oňa ýene-de köp nokatjyklar berýärdi.
Köp nokatjyklar alandan soňra, Punçinello daşaryk çykmak islemedi. Ol özüniň nähilidir bir nädogry zat edip, ýene-de nokatjyk almagyndan gorkýardy. Dogrudan hem, onda şeýle çal nokatjyklary köpdi welin, adamlar sebäpsiz hem oňa nokatjyk ýelmeýärdi.
“Ol nokatlara mynasypdyr, ol gowy adam däl…” diýip agaç adamjyklar biri biri bilen ylalaşýardy.
Wagt geçdigiçe, Punçinello hem, “men gowy adam däl..” diýip olara ynandy.
Ol käwagt, özi ýaly çal nokatly adamlar bilen gatnaşýardy. Ol özüni olaryň ýanynda gowy duýýardy.
Günleriň birinde, Punçinello hiç kime meňzeş bolmadyk Wemmige duşdy. Onuň nokady-da, ýyldyzy hem ýokdy. Onuň ady Lusiýady.
Bu, adamlaryň oňa ýelmentigileri bermänligi üçin däl-de, olaryň oňa ýelmenmeýänligi üçindi.
Käbir Wemmikler Lusiýanyň nokatlary ýokdygy üçin ony gowy görüp ýyldyzjyklar berýärdi, ýöne ýyldyzjyk hem ýelmeşmän ýere gaçýardy.
Başgalar bolsa onda ýyldyzjyklaryň ýokdygy üçin oňa erbet seredip, nokat berýärdiler, ýöne nokatlar-da oňa ýelmeşmeýärdi.
“Men-de şeýle bolmak isleýärin. Hiç kimiň belliklerini islemeýärin” diýip Punçinello pikirlendi.
Şeýdip, ol Lusiýadan munuň nädip bolup biljekdigini sorady.
“Bu aňsat,” diýip Lusiýa jogap berdi. “Her gün men Elini görmäge gidýärin”.
“Eli?”
“Hawa, Eli. Agaç Ussasy. Men ussahanada ol bilen oturýaryn.”
“Näme üçin?”
“Muny bilmek isleýärmiň? Depä çyk. Ol şol taýda. “
Şeýle diýip, Lusiýa ýoly bilen gitdi.
“Ýöne…Ol meni görmek isleýärmi-kä?” diýip, Punçinello onuň yzyndan gygyrdy.
Lusiýa muny eşitmedi.
Punçinello öýüne gaýtdy.
Ol öýüne baryp, äpişgeden seredip oturdy we agaç adamjyklaryň biri birine ýyldyzjyk ýada nokatjyk berip aýlanyp ýörişlerini synlady.
“Bu nädogry,” diýip öz-özüne samrady
We Eli-niň ýanyna gitmegi çözdi.
Dar ýoda bilen ýöräp depäniň depesine çykdy we uly ussahana girdi. Içerik girende, ol ýerdäki zatlaryň ululygyny görüp onuň agaç gözleri giňeldi. Oturgyç onuň boýy bilen deňdi. Iş stolynyň üstüni görkmek üçin bolsa aýagynyň ujuna galmaly boldy. Çekiç onuň eliniň uzynlygyça-dy. Punçinello ýuwdunyp, “Men bu taýda durup bilmen!” diýip, yzyna öwrülip gidiberjek boldy.
Şol bada ol öz adyny eşitdi.
“Punçinello?” Bu ses çuň we güýçlidi.
Punçinello durdy.
“Punçinello! Seni görmek gaty gowy. Gel men saňa seredeýin.”
Punçinello yzyna ýuwaşlyk bilen öwrüldi we uly sakgally ussany gördi.
“Sen meniň adymy bilýärsiňmi?” diýip kiçijik Wemmik dillendi.
“Elbetde, bilýän. Men seni ýasadym”
Eli pese eňildi-de ony alyp iş stolynyň üstünde goýdy. Ondaky çal nokatlara seredip, “Hmm, görýän welin saňa erbet bellikler beripdirler,” diýip, Ussa pikirli gürläp başlady.
“Men olary almak islemedim, Eli. Men elimde baryny etdim.”
“Eýjejik, sen özüňi gorajak bolma. Başga Wemmikleriň pikiri meni gyzyklandyranok”
“Seni gyzyklandyranok?”
“Ýok, seni-de gyzyklandyrmasyn. Ýyldyzjyk ýada nokat berer ýaly olar kim?
Olar hem sen ýaly Wemmikdir. Punçinello, olaryň näme pikir edýändigi wajyp däl. Meniň näme pikir edýändigim wajypdyr. Men bolsa, sen gaty aýratyn diýip hasaplaýan.”
Punçinello güldi.
“Men aýratyn? Näme üçin? Men çalt ýöräp bilemok, böküp bilemok. Meniň reňklerim gopup düşen. Näme üçin men seniň üçin aýratyn?”
Eli Punçinello seretdi we onuň kiçijik agaç egnine elini goýdy-da, ýumşaklyk bilen, “Çünki sen Meniňki. Şonuň üçin sen meniň üçin aýratyn.”diýdi.
Ýaradyjysyndan başga özüne hiç kimiň şeýle seredendigini Punçinello görmändi.
Ol näme diýjegini bilmedi.
“Sen her gün Meniň ýanyma gelersiň diýip, umyt edýärdim,” diýip Eli düşündirdi.
Punçinello, “Men bir bellgisiz birine duşandygym üçin geldim,” diýdi.
“Men muny bilýän. Ol maňa sen hakynda aýtdy.” diýip Ýaradyjy mylaýymlylyk bilen gürläp başlady.
“Näme üçin ýelmentgiler oňa ýapyşmady?”
“Sebäbi, Lusiýa üçin başgalaryň pikirinden Meniň pikirim has wajypdy. Ýelmentgiler diňe sen rugsat berseň ýelmeşýär.”
“Näme?”
“Ýelmentgiler seniň üçin wajyp bolsa ýelmeşýär. Sen näçe meniň saňa bolan söýgüme ynansaň, ýelmentgitler seniň üçin manysyz bolar.”
“Men muňa düşünmedim.”
Eli ýylgyrdy. “ Sen düşünersiň, ýöne bu wagt alar. Sende köp ýelmentgiler bar. Häzirlikçe, her gün Meni görmäge gel we Men sen barada näçe alada edýändigimi ýatladaryn.”
Eli Punçinellany göterip ýere goýdy.
Wemmik daşaryk gapydan çykyp barýarka, Eli oňa:
“Ýatda sakla, sen aýratyn çünki Men seni ýasadym we Men hiç wagt ýalňyşmaýaryn.”
Punçinello saklanmady, ýöne kalbyndan, “Men bulara ynanýaryn” diýip pikirlendi.
We şol wagt çal nokatjyk ýere gaçdy.


text:
Bütindünýä saglyk güni adamzadyň parahatçylyk, hoşniýetlilik, ynsanperwerlik ýörelgelerini dabaralandyrýan, halklary agzybirlige alyp barýan, mähriban halkymyzyň dost-doganlyga bolan synmaz söýgüsini rowaçlandyrýan halkara baýramydyr.
Uly sport baýramyna — Ýapyk binalarda we söweş sungaty boýunça V Aziýa oýunlaryna ynamly gadamlar bilen barylýan Sagdynlygyň we ruhubelentligiň ýylynda «Sagdynlyk we bagtyýarlyk» şygary astynda döwlet derejesindäki köpçülikleýin sport, bedenterbiýe-sagaldyş we jemgyýetçilik-medeni çäreleriniň biraýlygyna ak pata berilmegi, şeýle hem «Awaza» milli syýahatçylyk zolagynda «Awaza» sport toplumynyň dabaraly açylyp, ulanmaga berilmegi örän guwandyryjy wakadyr.
Milli senenamamyza özboluşly bezeg berýän bu halkara baýramy mynasybetli «Aziada — 2017: parahatçylygyň we ösüşiň ugrunda halkara sport hyzmatdaşlygy» atly halkara maslahatynyň we sergisiniň geçirilmegi bolsa, syýasy, ykdysady, medeni-ynsanperwer ugurlarda ynamly ösýän, olimpiýa taglymatlaryna we ýörelgelerine laýyk gelýän başlangyçlary öňe sürýän döwletimiziň bu ugurdaky gazanýan üstünlikleriniň halkara ähmiýete eýedigini aýdyň görkezýär.
Türkmenistanyň Prezidenti köpçülikleýin bedenterbiýäni, olimpiýa hereketini, sporty ösdürmek maksady bilen, bu ugra uly möçberde maýa goýumlary gönükdirilýär, milli maksatnamalar hem-de toplumlaýyn özgertmeler üstünlikli durmuşa geçirilýär. Beden we ruhy taýdan sagdyn nesilleri terbiýeläp ýetişdirmek ýaly halkymyzyň gadymy ýörelgesini mynasyp dowam etdirip, eziz Diýarymyzyň şäherdir obalarynyň görküne-görk goşýan hem-de dünýä ölçeglerine laýyk gelýän iri sport hem-de atçylyk-sport toplumlary, stadionlar, köp sanly ýöriteleşdirilen sport mekdepleri, şypahanalar, sagaldyş merkezleri yzygiderli gurlup, ulanmaga berilýär, diýip belleýär.
2017-nji ýylda Aşgabatda geçiriljek Ýapyk binalarda we söweş sungaty boýunça V Aziýa oýunlaryna Aziýanyň kyrk bäş ýurdy bilen bir hatarda, Awstraliýanyň hem-de Okeaniýanyň on ýedi ýurdunyň gatnaşmaga isleg bildirmegi hem biziň sporty ösdürmek boýunça alyp barýan döwlet syýasatymyzyň halkara derejesinde ykrar edilýändigini aýdyň görkezýär, diýlip gutlagda aýdylýar.
Goý, bu ajaýyp halkara baýramy sagdynlygyň we ruhubelentligiň mekany bolan Garaşsyz, Bitarap Türkmenistanyň şan-şöhratyny has-da belende götersin!


text:
Taze prosedura wiza uçin resminamalary tabsyrma
(Fransiýa – Çehiýa Respublikasy – Şweýsariýa)
2014-nji yylyn 23-nji iyunyndan baslap, wiza uçin resminamalary tabsyrma dine onunden yazylma boyunça kabul ediler.
.
Dususyk uçin yazylma: duşenbe, çarşenbe we anna günleri sagat 9:30 - 10:00 aralykda
Wiza soraýanlar öňünden, diňe tabşyrjak güni üçin, gelmeli wagty görkezilen biledi çekmelidirler. Biledi konsullyk bölüminiň okoşkosynda sagat 9:30 à 10:00 aralykda her bir ýüz tutýan adymyň pasportyny görkezip alyp bolýar.
Garaşylýan wagtdan gijä galýan ýüz tutýanlar okoşkoda kabul edilmaýär.
Tomus aýlarynda märekäniň köp bolýandygyny nazarda tutup, okoşkodan bilet çekmek üçin has öňünden gelmegiňizi maslahat berýäris.
Ähli resminamalary yerbe-yer dosyeleri tabsyrma: duşenbe, çarşenbe we anna günleri sagat 10:00 - 12:30 aralykda
Ýuz tutyanlar dosyelerini (pasport + resminamalar) ozlerine berilen getirmeli resminamalaryn sanawynda bellenilen tertipde tabsyrmalydyrlar.
Ýatladyas: 5 iş güni möhleti diňe haçanda dosýe doly bolanda başlaýar.
Wiza uçin resminamalary tabsyrmak uçin neyetlenen wagtda hiç hili konsultasiya berilmeyar. iza uçin resminamalary tabsyrmak uçin neyetlenen wagtda anketa we toplamy resminamalaryn sanawy berilmeyar.
Wiza almak we konsultasiya soramak: duşenbe, çarşenbe we anna günleri sagat 15:00 – 16:00 aralykda
Wiza üçin anketany we gysga wagtlyk wiza üçin resminamalaryň sanawyny şu adresden alyp bilersiňiz :
Visas de court séjour tourisme
Краткосрочная шенгенская виза (туристическая, частная, служебная)
Gysga wagt şengen wizalary (turizm, hususy, gulluk)


text:
Gaýgy etmäň…
Bilşimiz ýaly gaýgy etmek her bir ynsanyň durmuşynda bar bolan zat. Ýöne bir zady welin belläp geçmelidiris, ýagny gaýgy etmek we alada etmegiň tapawudy bardyr. Alada etmeklik pozitiw pikir bolup, bu ynsana mahsus hasiýetdir. Bu hasiýetinň netijesinde ýagny içimizde bolmagy bilen biz maşgala, ata-ene, çagalar, ildeşlerimiz, goňşylarymyz dünýä barada alada edýäris we munuň netijesinde pozitiw hereket edýäris we bar bolan mätäçliklere jogap we çykalga tapýarys. Munuň garşysyna bolsa gaýgy etmek bu negatiw bir hasiýetdir. Ýagny gaýgy etmek bilen biz Hudaýa we özümiziň çykalga tapyp biljekgidimize bolan umydy aradan aýyrýarys. Munuň netijesinde bolsa negatiw hereketlere we günäli işe baş goşmagymyz mümkin. Alada bolsun ýada gaýgy bolsun bularyň bary iň soňunda şu iki zada ýagny “iýmit” we “ egin-eşige” direlýär. Kimdir biri üçin bu gündelik çörek we geýim bolsa, başga biri üçin bu bulardan ugur alýan ýüzlerçe bagşa islegler bolup biler. Beýle alada we gaýgy etmek diňe bir imansyzlaryň durmuşynda bolman, Biribara iman edenlerde hem ýüze çykýan ýagdaý. Her bir ýagdaýda Hudaý bize ýol görkezişi kimin bu ýagdaýda hem biz Hudaýyň Sözünden jogap gözläp bileris. Isa Mesih Öz şägirtlerine şeýle düşündiriş beripdir we bu sözlerden biz hem durmuşymyz üçin gerek bolan sapaklary öwrenip bileris.
Isa şeýle diýdi: “Hiç kim iki hojaýyna hyzmat edip bilmez, çünki ýa birini ýigrenip, ol birini söýer, ýada birine wepaly bolup, ol birini äsgermezlik eder. Siz-de hem Hudaýa, hem-de pula hyzmat edip bilmersiňiz. Munuň üçin size diýýärin, näme iýip, näme içerin diýip, janyňyzy, näme geýerin diýip, teniňizi gaýgy etmäň. Jan iýmitden, ten egin-eşikden ýokary dälmidir? Gögüň guşlaryna serediň, olar ne ekýärler, ne orýarlar, ne-de ammarlara üýşürýärler. Gökdäki Ataňyz onda-da olary iýmitlendirýär. Siz olardan gymmatly dälmisiňiz? Siziň haýsy biriňiz gaýgy edip, öz boýuňyzy tirsek boýy artdyryp bilýärsiňiz? Näme üçin egin-eşik hakda gaýgy edýärsiňiz? Meýdan liliýalarynyň ösüşine serediň: olar ne zähmet çekýärler, ne-de ýüp egirýärler. Emma size diýýärin, Süleýman hem özüniň bütin şän-şöhratynda bularyň biri ýaly-da geýinmändi. Ýöne şu gün bolup, ertir ojaga taşlanýan meýdan otuny Hudaý şeýle geýindirýän bolsa, sizi ondan has artyk geýindirmezmi, eý imany azlar? Şoňa görä, “Näme iýeris?”, “Näme içeris?” Näme geýeris?” diýip, gaýgy etmäň. Bütin bu zatlary başga milletler (imansyzlar) agtarýarlar, ýäne Gökdäki Ataňyz bu zatlaryň barynyň size gerekdigini bilýär. Siz öňürti Hudaýyň Patyşalygyny, Onuň dogrulygyny agtaryň, şonda bu zatlar hem size onuň üstüne goşulyp berler. Şonuň üçin, ertiri gaýgy etmäň, çünki ertir öz gaýgysyny özi eder. Her günüň derdi özüne ýeterlikdir”.
Nähili ajaýyp sözler, Isa Mesih bu sözleri elbetde, Isa Mesih hökmünde iman edenlere ýüzlenip aýdypdy we şeýle wadany olara beripdi. Ýagny Isa Mesih Hudaýy diňe bir Hökmürowan Hudaý hökmünde görkezmän, Oňa hakykatda iman edenleriň Gökdäki Ata Hudaýydygyny hem düşündirip görkezipdi. Atanyň öz çagalary alada edip gerek zadyny ýetirişi ýaly, ondan näçe esse artygy bilen Hudaý biziň üçin Atalyk alada edýändir. Emma biz Hudaýy Hudaý hökmünde eşidip we ol barada bilýändiris, emma bu diýildigi Hudaý biziň Ata Hudaýymyzmy? Muny biz soramalydyrys, çünki Isa Mesihiň aýdyşy ýaly eger biz Hudaýyň Isa Mesihdäki hakykat ýoluny kabul etmesek onda Hudaý heniz biziň Hudaýymyz bolup bilmeýär, çünki biziň günälerimiz netijesinde bu aragatnaşyk bozulypdy we biz bu aragatnaşygy öz güýjumiz, dinimiz, gowy işlerimiz bilen gazanyp bilmeýäris. Bu sebäpden hem Isa Mesih dünýä geldi we adamzat üçin Hudaýa barmaga “Ýol, Hakykat we Ýaşaýyş” boldy. Hudaýyň Mesihini kabul etmek bilen biz Hudaý bilen ýaraşyp bilýäris we şonda ol biziň alada edýän we bizi çagalary ýaly görýän we alada edýän Hudaýymyz bolar.
Isa Mesih arkaly biziň eýe boljak şol şahsy aragatnaşygy dikeldenden soňra biz ýokarda aýdylan ajaýyp wadalara eýe bolarys!


text:
Türkmenistanyň Prezidenti: Hazar - hoşniýetli goňçylygyň we hyzmatdaşlygyň deňzi
Astanada döwlet saparynda bolýan hormatly Prezidentimiz Gurbanguly Berdimuhamedow Hazar deňziniň derejesi hakyndaky Konwensiýa Gazagystanda geçiriljek Hazarýaka döwletleriň nobatdaky Sammitinde gol çekiljekdigine ynam bildirdi.
Özüniň gazagyçtanly kärdeşi Nursultan Nazarbaýew bilen geçiren gepleşikleriniň doamynda milli Liderimiz Türkmenistanyň we Gazagystanyň Hazar deňzi boýunça goňşy bolup durýandygyny we ikitaraplaýyn hem-de köptaraplaýyn görnüşdäki hyzmatdaşlygyň6 Hazary parahatçylygyň, hoşniýetli goňşuçylygyň, ylalalşygyň we özara peýdaly hyzmatdaşlygyň deňzine öwürmekde möhüm şert bolup durýandygyny aýtdy.


text:
Strese garşy näme etmeli?
Dünýäde millionlarça adam stresden ejir çekýär. Ýürek keselinden ölýänleriň hem sany artýar diýip, Halkara saglygy saklaýyş guramalary maglumat berýärler.Stresiň Türkmenistanda nä derejede ýaýrandygy barada anyk maglumat berilmeýär.
Strese garşy göreşde psihologlar we psihoterapewtler dürli kömekleri edýärler. Ýöne soňky 10-15 ýylyň dowamynda olaryň köpüsi Türkmenistandan göçüp gitdiler. Şonuň üçin şol hünärmenler häzir ýetmezçilik edýär.
Poliklinikalarda psihologlar az, mekdeplerde hem professional psihologlar ýok diýen ýaly. Netijede ýaşlaryň köpüsi stresiň nämedigi barada az bilýärler.
Biziň ýaşlarymyz psihiki taýdan näsazlyklar ýüze çykan wagty köplenç öwülýälere aýlanýarlar, mollalardan doga alýarlar ýa-da palçylaryň ýanyna barýarlar diýip, ýerli habarçylarymyz maglumat berýärler.
Emma soňky döwürde bu ugurda käbir işler hem amala aşyrlýar. Meselem indi 2 ýyldan bäri Aşgabadyň Saglygy goraýyş edarasynda ýaşlar merkezi açyldy. 2009-njy ýylyň sentýabrynda bolsa ynanç telefonyny açyp, ýaşlara psihologiki kömek berip başladylar.
Şular ýaly merkezleri welaýatlarda hem açmaklyk göz öňünde tutulýar diýip, ýerli habarçylarmyz aýdýarlar.
Filed under: Bütin Temalar, Habarlar, Saglyk |


text:
Barak Hosseýn Obama, kasam edip, wezipesine başlady/Sewim Babaýigit
********
Bütin dünýäniń ünsi ońa gönügipdi. Çünki bu, ýylyń wakasy hökmünde häsýetlendirilip bilinjek özgerlişikdir. Waşingtonda, millionlarça adamyń gatnaşmagyndaky dabrada İnjile elini goýup kasam eden Obama, ABŞ-nyń 44 we ilkinji garaýagyz Prezidenti hökmünde Amerikan taryhyna girdi. Saýlaw kampaniýasynda özgerlişikden söz açan Barak Hosseýn Obama, hakykatdan-da özgerlişip etdi. Dabarada eden çykyşynda şeýle diýdi: “Biz hristiýanlardan, musulmanlardan, musaýylardan we hindulardan ýa-da ateistlerden ybarat bolan milletdiris. İndi milletleriń, dilleriń tapawutlylygynyń dolylygy ortadan aýrylyp, birleşjek günlerimize ýetdik. Täze parahatçylyk döwrüne gadam basýarkak, Amerikanyń öz üstüne aljak roly ińńän möhüm. Musulman dünýäsine ýüzlenýärin: Biz siziń bilen täze döwrüń başyny başlatmak isleýäris. Bu gatnaşygy iki taraply bähbitlerimize we sylag-hormata laýyklykda başladalyń. İndi, galplyk bilen, ýalan bilen güýç gazanyp biljekdidigini pikir edýänlere, uruş we çaknyşyk bilen güýçlenip biljekdigi barada pikirlenýänlere ýüzlenýärin; siz taryhyń ýalńyş tarapyna seredýärsińiz.” ... i


text:
8 Kasım 2015 Pazar
Birža Täzelikleri
Geçen hepdede Türkmenistanyň Döwlet haryt-çig mal biržasynyň söwdalarynda geleşikleriň 21-si hasaba alyndy.
Daşary ýurt walýutasyna Germaniýadan, Şweýsariýadan, Birleşen Arap Emirliklerinden, Owganystdan we beýleki ýurtlardan gelen telekeçiler Türkmenbaşydaky nebiti gaýtadan işleýän zawodlar toplumynda öndürilen uçar, yşyklandyryjy we tehniki kerosini satyn aldylar. Daşary ýurt puluna nah ýüplük, pagta süýümi, pagta ulýugy we linti satyldy. Satyn alan ýurtlar: Russiýa, Şweýsariýa, BAE, Malta. Geleşikleriň jemi bahasy ABŞ-nyň 43 million 217 müň dollaryndan gowrak boldy.
Manat serişdelerine şweýsariýaly, türkiýeli we päkistanly işewür toparlarynyň wekilleri jemi bahasy 2 million 740 müň manatdan gowrak bolan arassalanan pagta ýagyny we nah ýüplügi satyn aldylar.
Kaydol: Kayıt Yorumları (Atom)


text:
25 Mart 2015 Çarşamba
Gülçilik we Bagçylyk Sergisi
Türkmen paýtagtynda açylan Gülçülik we bagçylyk boýunça halkara sergisi döredijilik ylhamynyň hem-de gözelligiň baýramçylygyna öwrüldi.Ol Türkmenistanyň Söwda-senagat edarasy tarapyndan guraldy.
Ýurdumyzda ilkinji gezek geçirilýän giň gerimli ýöriteleşdirilen sergi häzirki we geljekki nesilleriň abadançylygynyň hem-de bagtyýarlygynyň bähbidine ene topragyň tebigatynyň baýlyklaryny artdyrmagyň aýdyň subutnamasy bolup durýar. Hormatly Prezidentimiz Gurbanguly Berdimuhamedowyň ýöredýän döwlet ekologiýa syýasatynyň uly üstünlikleri dünýä bileleşiginde giňden ykrar edildi we uly goldawa eýe bolup, biologiýa köpdürlüligi we tebigy ýerleri aýawly saklamak, oňaýly daşky gurşawy döretmek, ilatyň durmuş derejesiniň ýokary hilini üpjün etmek işinde nusga alarlyk mysal boldy.
Ykdysady hem-de durmuş ulgamlarynda ähli giň gerimli milli özgertmeler maksatnamalary adamlaryň oňaýly zähmet çekmegi, ýaşamagy we dynç almagy üçin amatly şertleri döretmegiň aýrylmaz bölegi hökmünde ekologiýa bilen berk bagly bolup durýar. Kanunçylyk-hukuk binýady kämilleşdirilýär, umumylykda ykrar edilen halkara kadalaryna laýyk gelýän “Tebigaty goramak hakynda”, “Aýratyn goralýan tebigy çäkler hakynda” Kanunlar, “Tokaý kodeksi”, “Ösümlik dünýäsi hakynda” Kanun kabul edildi. Milli Liderimiziň başyny başlan Milli tokaý maksatnamasynyň çäklerinde tutuş ýurdumyz boýunça amala aşyrylýan bag ekmek çäreleri we taslamalary şol maksatlary gazanmaga ýardam edýär.
Häzir Türkmenistan dünýäniň iň uly çölleriniň birini öz içine alýan hem-de yssy ýurtlaryň biri bolmak bilen, bereketli baglaryň hem-de ekin meýdanlarynyň, gök ýaýlalaryň, ajaýyp seýilgähleriň we gür tokaýlyklaryň ülkesine öwrülýär. “Gök” gurluşygyna öňdebaryjy tehnologiýalarynyň ornaşdyrylmagy, bag-seýilgäh bezegi we landşaft sungaty babatda döwrebap işleriň ulanylmagy netijesinde syýahatçylyk zolaklaryny, sagaldyş-dynç alyş üçin şypahanalary döretmek bilen bagly meseleler üstünlikli çözülýär. Ýanaşyk ýerleri abadanlaşdyrmak ýaşaýyş jaý toplumlaryny hem-de senagat desgalaryny gurmagyň hökmany talaby bolup durýar.
Şonuň bilen baglylykda, bu ugurda uly işler geçirilip, oňa ähli döwlet düzümleri we edaralary, ozaly bilen tebigaty goraýan edaralar, jemagat hem-de oba hojalyk kärhanalary, ylmy-barlag merkezleri gatnaşýar. Hususy işewürligiň wekilleri degişli döwlet buýurmalaryny amala aşyrmakda ygtybarly hyzmatdaşlar bolup durýar.
Bahar paslynda ösümlikleriň gülleýän döwründe geçirilýän bu sergi gülçülik we bagçylyk babatda ýurdumyzyň we daşary döwletleriň önüm öndürijileriniň ägirt uly kuwwatyny, olaryň seçgiçilik we täze tehnologiýalar babatda gazananlaryny açyp görkezmäge, tejribe alyşmaga, uzakmöhletleýin geljek üçin hyzmatdaşlyk gatnaşyklaryny ýola goýmaga üçin meýdança öwrülmäge gönükdirilendir.
Paýtagtymyzyň Sergi köşgüniň giň zallarynda ýaýbaňlandyrylan Gülçülik we bagçylyk sergisine gatnaşyjylary we myhmanlary “Mukam” toparynyň ýaş skripkaçylary nusgawy sazlar bilen garşyladylar.
Serginiň açylyş dabarasyna Mejlisiň Başlygy, hökümetiň agzalary, ministrlikleriniň we edaralarynyň, jemgyýetçilik guramalarynyň hem-de ýurdumyzyň ýokary okuw mekdepleriniň, Aşgabatda işleýän diplomatik wekilhanalaryň ýolbaşçylary, daşary ýurtly işewürler, köpçülikleýin habar beriş serişdeleriniň wekilleri, talyp ýaşlar, gül ýetişdirmegiň hakyky ussatlary, muşdaklary gatnaşdylar.
Bu ýere ýygnananlar hormatly Prezidentimiz Gurbanguly Berdimuhamedowyň sergä gatnaşyjylara we onuň myhmanlaryna iberen gutlagyny ruhubelentlik bilen diňlediler. Tebigatyň adamzada peşgeş beren haýran galdyryjy gözelligi bolan güller abadançylygyň, parahatçylygyň nyşany bolup durýar. Adamzadyň durmuşynda iň bir gyzykly, ajaýyp pursatlar güller bilen baglanyşdyrylýar, dünýäde iň gowy zatlar güle deňelýär. Şonuň üçin hem ýurdumyzda Bitaraplyk we parahatçylyk ýyly diýlip yglan edilen 2015-nji ýylda möhüm ähmiýetli halkara sergisiniň hem-de maslahatynyň köpsanly suw çüwdürimleri we seýilgähler toplumlary bolan, binagärlik babatda täze we ajaýyp keşbe eýe bolan, dünýäniň iň gözel paýtagtlarynyň birinde — ak şäherimiz Aşgabatda geçirilmeginiň örän uly manysy bar diýlip, gutlagda nygtalýar.
Milli Liderimiz Berkarar döwletimiziň bagtyýarlyk döwründe ýurdumyzy gülläp ösýän bagy-bossanlyga öwürmek boýunça geçirilýän işler bilen giňden tanyşdyrmagy maksat edinýän serginiň möhüm ähmiýetini belläp,bu asylly işde hemmelere üstünlikleri arzuw etdi.
Döwlet edaralarynyň we kärhanalarynyň, daşary ýurt kompaniýalarynyň hem-de şereketleriniň, ýurdumyzyň telekeçileriniň sergidäki tekjelerini hem-de diwarlyklaryny bezän ajaýyp gülleriň we gül çemenleriniň, bezeg ösümlikleriniň we gyrymsy agaçlarynyň hatarlary munuň aýdyň subutnamasy boldy.
Diwarlyklary bezemekde serişdeleri we reňkleri seçip almaga aýratyn çemeleşmäniň, oýlap tapyjylygyň bolandygyna garamazdan, sergä gatnaşyjylaryň hemmesiniň serginiň baş wezipesi babatda pikirleri birmeňzeş boldy. Bu pikir bolsa, ösümlikleriň täze sortlaryny, gülçülik bezeginiň döwrebap ugurlaryny we tärlerini ýaýratmak hem-de kämilleşdirmek, ýerleri bagy-bossanlyga büremek, gül şitillerini, miweli hem-de ir-iýmişli we bezeg ösümliklerini, tebigy bezeg işleri üçin döwrebap serişdeleri hem-de enjamlary satyn almakda ýardam etmek, hyzmatlary hödürlemek babatda bilelikdäki taslamalary amala aşyrmak üçin hünärli hyzmatdaşlary çekmek bolup durýar.
Türkmenistanyň Tebigaty goramak ministrliginiň hem-de Türkmenistanyň Ylymlar akademiýasynyň Biologiýa we dermanlyk ösümlikleri institutynyň diwarlyklary milli goraghanalaryň ösümlik genofonduny goramak hem-de artdyrmak, seýrek duş gelýän ösümlikleri öwrenmek boýunça ylmy-barlag işleri babatda gazanylan üstünlikler bilen tanyşdyrýar. Alymlaryň öňünde goýlan möhüm wezipeleriň hatarynda ýurdumyzyň welaýatlarynyň toprak-howa aýratynlyklarynda bezeg ösümliklerini öwrenmek wezipesi hem bar. Akademiki institutyň garamagyndaky Botaniki bagynyň hünärmenlerine pürli, hemişe gök öwüsýän saýaly ösümlikleri ýaýratmakda ileri tutulýan ugur degişli bolup durýar. Olar häzir ýurdumyzyň şäherlerinde we olaryň daş-töwereginde gök seýilgäh zolaklarynyň we guşaklarynyň esasyny düzýär.
Diwarlyklar ýerli pürli we saýaly agaçlaryň 40-dan gowrak görnüşiniň, şol sanda zerawşan arçasynyň, türkmen arçasynyň, eldar sosnasynyň, sazagyň hem-de Türkmenistanyň beýleki çöl we dag ösümlikleriniň nusgalaryny öz içine alýar. Häzir Köpetdag döwlet goraghanasynyň tebigy şertlerinde tejribe meýdanlarynda maňyz miweli agaçlary—pisse tokaýlygy, hoz, badam baglary üstünlikli ösdürilip ýetişdirilýär.
Dermanlyk ösümlikleriň peýdaly häsiýetlerini öwrenmek olaryň işiniň möhüm ugry bolup durýar. Türkmenistanyň Ylymlar akademiýasynyň akademigi, lukmançylyk ylymlarynyň doktory, professor, hormatly Prezidentimiz Gurbanguly Berdimuhamedowyň “Türkmenistanyň dermanlyk ösümlikleri” atly düýpli işi derman senagatynda ylmy-barlaglary geçirmek we täze açyşlary etmek üçin gymmatly bilimleriň egsilmez çeşmesine öwrüldi.
Oba hojalyk ministrliginiň, Jemagat hojalygy ministrliginiň, Söwda we daşary ykdysady aragatnaşyklar ministrliginiň Aşgabat şäheriniň bazarlar birleşiginiň, Döwlet haryt çig-mal biržasynyň diwarlyklary, bezeg ösümlikleriniň we gyrymsy agaçlaryň toplumy, dürli gülleriň owadan toplumlary yzygiderli düzülipdir. Bu ýerde mineral dökünleriň, baga ideg etmek üçin niýetlenen enjamlaryň nusgalary hem görkezilýär.
Ýurdumyzyň telekeçileri bagçylyk we gülçülik pudagyny ösdürmäge, täze täsin gülleri we agaçlary ornaşdyrmagyň, şeýle hem ösümlikleri öwreniş ylmynda, landşaft bezegi babatda hyzmatlary ornaşdyrmagyň hasabyna harytlyk teklipleriniň sanawyny artdyrmaga öz goşantlaryny goşýarlar.
Hususy kompaniýalaryň we firmalaryň diwarlyklary behişdi baglara öwrülip, tebigy sazlaşygyň we ynsan elleriniň ussatlygynyň utgaşmagy bilen haýran galdyrýar. Öz işiniň hakyky ussatlary tarapyndan Gollandiýanyň önüm öndürijileriniň iberýän owadan we hoşboý ysly güllerinden – orhideýa, çigildem, sünbül, strelisi, frezi, protei, kurkuma, anturiuma, gladiolus, amarantus, palma, paporotnik, gipsofil, kaly, helikoni ýaly güllerden ybarat floristika sungatynyň hakyky eserleri döredilýär.
Bu ulgamda eksponentleriň, şeýle hem dabaraly çäreleri guramak babatda ýöriteleşdirilen salonlaryň hatarynda “Ak bägül” we “Gülzaman” ýaly salonlar bar. Bu ýerde görkezilen ter güllerden boglan gülçanaklar eýýäm ýakyn wagtda seýilgäh zolaklarynda we seýil baglarynda, çagalar üçin açyk meýdançalarda hem-de şypahanalarda gülläp ösmeli.
“Ýaşyl Dünýä Group” hususy kärhanasy dabaraly çäreleri bezemek üçin dünýäniň köp ýurtlaryndan—Gollandiýadan, Kolumbiýadan, Ekwadordan, Keniýadan, Ysraýyldan, Daniýadan ter gülleriň dürli görnüşleriniň 70-sini, şeýle hem bezeg ösümlikleriniň we gyrymsy agaçlarynyň nahallaryny getirýän iri söwda merkezi bolup durýar. Kompaniýanyň hödürleýän görnüşleriniň hatarynda küýzejiklerde gülleri ýetişdirmek, gülçülik bezegi üçin beýleki serişdeleri öndürmek işleri bar. Ähmiýetli desgalaryň hatarynda Türkmenistanyň Döwlet ösüş bankynyň ýanaşyk ýerlerini we içerki otaglaryny bezemek işleri durýar.
Bir günde bägülleriň 5 müň düýbüni gülhanalarda ösdürmek bilen golland bägüllerini ýetişdirýän hem-de “Roza gül” dükanlarynda ýerlemek bilen meşgullanýan “Nurly meýdan” kärhanasynyň üstünlikleri uly täsir galdyrýar. Telekeçiniň meýilnamasynda has netijeli golland tehnologiýalarynyň esasynda ýyladyşhana önümçiligini ýola goýmak işleri bar.
Halkara gatnaşyklary türkmen telekeçilerini daşary ýurtly hyzmatdaşlary, şol sanda türk seçgiçileri hem-de bezeg ösümlikleriniň we miweli ekinleriň täze sortlaryny işläp taýýarlaýanlar, ösümlikleri goramak üçin himiýa önümlerini, damjalaýyn we ýagyş ýagdyrmak usuly bilen suwaryş ulgamlaryny öndürijiler bilen baglanyşdyrýar.
Sergide ilkinji gezek çigildemleri we beýleki gülleri öndürýän “Asyalale” türk kompaniýasy ýerleri bagy-bossanlyga büremek üçin ýokary hilli gülleri ýerlemek boýunça öz teklipleri bilen tanyşdyrdy. Şol önümler seçgiden geçip, dürli kesellerden we wiruslardan goralandyr hem-de topragyň islendik görnüşinde kök urmaga ukyplydyr. Kompaniýanyň ygtyýarynda çigildemleriň ösdürilip ýetişdirilen görnüşleriniň 290 müňe çenlisi bar. Kompaniýanyň wekilleriniň nygtaýşy ýaly, olar türkmen paýtagtynda dynç alyş seýilgählerini abadanlaşdyrmak we bagy-bossanlyga büremek boýunça taslamalara gatnaşmaga taýýardyr.
Günüň ikinji ýarymynda Sergi köşgüniň mejlisler zalynda sergä gatnaşyjylar maslahat geçirip, onuň barşynda Türkmenistanda bagçylygy we gülçiligi ösdürmegiň ileri tutulýan ugurlaryny, şol sanda türkmen önümlerini daşarky bazara ibermek, degişli ugurda daşary ýurtly hyzmatdaşlar bilen gatnaşyklary ýola goýmak meselelerini ara alyp maslahatlaşdylar. Gün tertibine girizilen şu mesele boýunça ýurdumyzyň döwlet edaralarynyň we ylmy merkezleriniň wekilleri, degişli ugurda uly tejribe toplan “Gülzaman” we “Merdem” iri hususy kompaniýalarynyň ýolbaşçylary çykyş etdiler.
“Asyalale” , “Serinowa Plastik”, “Ünal Tohumçilik & Peýzaj LTD”, “Koýlu Fidançilik” türk kompaniýalarynyň ýolbaşçylary çigildemleri we beýleki ösümlikleri ösdürip ýetişdirmek, bezeg ekinleriniň tohumçylygy, gül küýzelerini we nahallary ýetişdirmek üçin konteýnerleri öndürmek boýunça iş tejribesi, şeýle hem landşaft bezegi babatda pikirleri we teklipleri bilen paýlaşdylar.
Maslahata gatnaşyjylaryň belleýşi ýaly, ýurdumyzyň şäherlerini we obalaryny abadanlaşdyrmak meselelerine döwlet tarapyndan ägirt uly goldawyň we ünsüň berilmegi, Türkmenistanda giň gerimli bag ekmek maksatnamasynyň ýaýbaňlandyrylmagy netijesinde bu pudakda netijeli we özara bähbitli halkara hyzmatdaşlygyny giňeltmek üçin ähli mümkinçilikler bar.
Sergi öz işini 27-nji marta çenli dowam eder.
Kaydol: Kayıt Yorumları (Atom)


text:
Türkmenistanyň “Türkmenbaşy” Döwlet täjirçilik banky müşderilerimiziň isleglerinden hem-de bank hyzmatlarynyň dünýä ülňülerinden ugur alyp, häzirki zaman bank tehnologiýalaryny özleşdirýär, hyzmatlar toplumyny täzeleýär we kämilleşdirýär.
Bankyň syýasaty – açyk gapylar syýasaty. Abraýlylyk, açyklyk, durnuklylyk, ygtybarlylyk bankyň işiniň esasy ugry bolup durýar.
Türkmenistanyň “Türkmenbaşy” DTB işewür adamlary özara bähbitli hyzmatdaşlyga çagyrýar. Bank hemme müşderiler bilen olaryň alyp barýan işleriniň möçberine we hususyýetçiliginiň görnüşine garamazdan hyzmatdaşlyk etmäge taýýardyr.
Türkmenistanyň “Türkmenbaşy” DTB hyzmatlaryň aşakdaky toplumlaryny amala aşyrýar
- Müşderileriň (fiziki we ýuridiki şahslaryň) hasaplaryny açmagy we alyp barmagy
- Türkmenistanda we onuň çäklerinden daşarda dürli görnüşli pul geçirimlerini, şeýle hem tölegiň ýagdaýyny barlamagyň we aýdyňlaşdyrmagyň mümkinçiligini
- Eksport we import akkreditiwli amallary – bu söwda geleşiklerine gatnaşyjylaryň bähbitleriniň goraglylygyny kepillendirýän maliýe-bank hyzmatlarynyň täsin ýygyndysydyr. Bankyň işgärleriniň ýokary hünär derejesi bolsa akkreditiwi tiz we ýokary hilli taýýarlamaga mümkinçilik berer
- Söwda däl amallary: pul serişdelerini çalşyrmagy, TBWB-nda daşary ýurt puluny satyn almagy, şeýle hem bankyň içerki söwdalaryna gatnaşmak mümkinçiligi. Bu bolsa Siziň çykdajylaryňyzy we daşary ýurt puluny satyn almagyň amallaryny geçirmegiň wagtyny azaldar. Ýeke-täk tariflaýyn stawkasy boýunça ähli bank güwänamalarynyň berilmegini
- Kassa amallary: nagt pullary peýdalanmak boýunça hyzmatlary etmek, milli puly hasaba salmak we hasapdan çykarmak, pulhananyň girdejileriniň ýygymy, kagyz pullarynyň ulanylyşa ýaramlylygyny kesgitlemek, puly bölüp bermek, könelen pullary çalyşmak, nagt tölegleri bankyň müşderileriniň, şeýle hem Türkmenistanyň beýleki banklarynyň hyzmatyndan peýdalanýan müderileriň bähbidine kabul etmek
- Halkara amallary boýunça maslahatlar, dürli pullaryň özara gatnaşyklary baradaky maglumatlary bermek, müşderiniň töleg resminamasyny taýýarlamak, şertnamanyň töleg şertlerini seljermek, şertnamalar boýunça netijeleri berip, kepillikleri bermek
- “Western Union” ulgamy boýunça pul geçirimleri: bütin dünýä boýunça pullary örän tiz we ygtybarly geçirmegiň usuly, serişdeleri göniden-göni bellenilen ýere/adama ýetirmegiň kepili, bank hasaplaryny açmazdan pullaryň geçirilmegi
Häzirki güne çenli Türkmenistanyň çäklerinde Türkmenistanyň “Türkmenbaşy” DTB tarapyndan hödürlenen“Western Union”-yň müşderilerine hyzmat etmegiň 21 nokady guraldy.
Häzirki wagtda bank hyzmat etmegiň täze, ýokary derejesine çykýar. Türkmenistanyň “Türkmenbaşy” DTB -- geljegiň bankydyr – ol tehniki taýdan enjamlaşdyrylan ýeke-täk bitewilikdir. Ol ýerde islendik amallar serhetlere we uzak aralyklara garamazdan örän gysga möhletlerde amala aşyrylýar.
Bu gün Türkmenistanyň “Türkmenbaşy” DTB - Türkmenistanyň iň kompýuterleşdirilen banklarynyň biridir. Bankyň öňdebaryjy tehnologiýalar bilen enjamlaşdyrylyşynyň derejesi näçe ýokary boldugyça, müşderilere hyzmat edilişiniň gerimi şonça giňdir.
Türkmenistanyň “Türkmenbaşy” DTB müşderilere ýokary hünär derejesinde hyzmat etmegi, bank amallarynyň gizlinligini saklamagy hem-de goýumçylaryň maýa goýumlaryny ygtybarly goýmaklaryny üpjün etmegi kepillendirýär.
Biz Türkmenistanyň “Türkmenbaşy” DTB tarapyndan işlenilip taýýarlanylan we yzygderli alnyp barylýan syýasatyň banka hem-de onuň müşderilerine geljekde üstünlik getirjekdigine ynanýarys.


text:
Türkmenistanda ykdysadyýeti dolandyrmak we maliýe ulgamyny özgertmek hakynda
Türkmenistanyň ykdysady ösüşiniň täze tapgyry, ykdysadyýetiň dürli pudaklarynda giň gerimli özgertmeleriň geçirilmegi döwlet dolandyryş düzümlerini kämilleşdirmegiň hasabyna döwlet wezipelerini (funksiýalaryny) amatly etmegi talap edýär. Şeýle hem muny Türkmenistanyň Ministrler Kabinetiniň 2017-nji ýylyň 26-njy maýynda geçirilen mejlisinde Türkmenistanyň Prezidentiniň dolandyryş (edara ediş) we düzümleýin özgertmeleri geçirmek baradaky tabşyrygy hem talap edýär.
Netijeli fiskal syýasatyny alyp barmak, salgytlar hakynda kanunçylygyň berjaý edilişine gözegçiligi güýçlendirmek, salgytlary we ýygymlary hasaplamak, olary degişli býujete doly we öz wagtynda geçirmek boýunça wezipeleri amatly etmek, gaýtalanýan wezipeleri aradan aýyrmak maksady bilen, Türkmenistanyň Prezidentiniň 2017-nji ýylyň 7-nji iýulyndaky karary esasynda Türkmenistanyň Baş döwlet salgyt gullugyny (TBDSG) esasy wezipeleriniň biri salgyt ulgamynda döwlet syýasatyny işläp taýýarlamak we durmuşa geçirmek, kadalaşdyryjy hukuk taýdan düzgünleşdirmek bolup durýan Türkmenistanyň Maliýe ministrliginiň garamagyna bermek teklip edilýär.
Salgyt gullugyny Maliýe ministrligine tabyn etmegiň şu hili tejribesi Germaniýa Federatiw Respublikasy, Ysraýyl, Russiýa Federasiýasy, Ýaponiýa, Türkiýe, Gazagystan Respublikasy, Litwa Respublikasy, Estoniýa Respublikasy, Moldowa Respublikasy, Gruziýa ýaly döwletlerde we beýleki ýurtlarda hem bar. Salgyt syýasatyny işläp taýýarlamak we salgytlary dolandyrmak wezipeleriniň bir pudak edarasynda jemlenmeginiň hasabyna döwlet maliýesini dolandyrmagyň has takyk utgaşdyrylmagy we deňeçerligi üpjün edilýär, döwlet býujetiniň girdeji böleginiň dolmagy üçin jogapkärçilik güýçlenýär.
Býujetlemegiň bitewi tehnologik işiniň çäklerinde netijeliligiň, aýdyňlygyň, girdejileriň doly görkezilmeginiň möhüm ýörelgeler bolup durýandygyny nazara alanyňda, Türkmenistanyň Baş döwlet salgyt gullygynyň Türkmenistanyň Maliýe ministrliginiň garamagyna berilmegi Türkmenistanyň Döwlet býujetiniň girdejilerini hasaplamagyň esaslandyrylyşyny, salgytlary töletdirmegiň dessinligini we Türkmenistanyň döwlet maliýesini dolandyrmagyň netijeliligini güýçlendirmäge mümkinçilik berer.
kitaphanachy


text:
Jiu-jitsu boýunça Aziýa çempionatynda mynasyp wekilçilik eden we ýeňiş gazanan Türkmenistanyň milli ýygyndy toparynyň wekillerine hem-de ýurdumyzyň ähli ýaşlaryna
Hormatly Türkmenistanyň milli ýygyndy toparynyň agzalary!
Garaşsyz, Bitarap döwletimiziň bagtyýar ýaşlary!
Sizi Aşgabat şäheriniň Olimpiýa şäherjiginde 2016-njy ýylyň 7—12-nji dekabry aralygynda geçirilen jiu-jitsu boýunça Aziýa çempionatynda gazanan ajaýyp üstünligiňiz bilen tüýs ýürekden gutlaýaryn. Size berk jan saglyk, uzak ömür, rowaçlyk, halkara sport giňişliginde Garaşsyz, Bitarap Watanymyzyň abraýyny mundan beýläk-de belende galdyrmakda uly üstünlikler arzuw edýärin.
Berkarar Watanymyzda sport ulgamyny ösdürmek, ussat türgenleri taýýarlamak, olaryň abraýly halkara ýaryşlarda üstünlikli çykyş etmekleri üçin uly alada edilýär.
Köpçülikleýin bedenterbiýe-sagaldyş hereketini we sporty ösdürmek halkymyzyň saglygyny berkitmäge, beden taýdan taplanan we ruhy taýdan baý ýaş nesli kemala getirmäge gönükdirilen döwlet syýasatymyzyň möhüm we ileri tutulýan ugurlarynyň biridir. Halkymyzyň çuň paýhasa ýugrulan «Saglygym — begligim», «Il saglygy — ýurt baýlygy» ýaly pähimlerinden hem-de döwrüň talaplaryndan ugur alyp, şäherlerimizde we obalarymyzda häzirki zaman sport toplumlary, stadionlar we beýleki döwrebap sport desgalary gurlup, ulanmaga berildi.
Ak mermerli paýtagtymyz Aşgabat şäherinde innowasion tehnologiýalary, ylmy-tehniki ösüşiň öňdebaryjy gazananlaryny we iň gowy dünýä tejribelerini giňden ulanmak arkaly Orta Aziýa sebitinde deňi-taýy bolmadyk Olimpiýa şäherjiginiň gurluşygy tamamlaýjy tapgyrda alnyp barylýar. Bu ugurda alnyp barylýan işleriň ählisi ýurdumyzyň sport ulgamyny düýpli kämilleşdirmäge, bedenterbiýäni giň gerimde ösdürmäge uly mümkinçilik berýär hem-de hemmetaraplaýyn ösen nesli terbiýeläp ýetişdirmäge, ýokary hünärli türgenleri we halkara derejedäki ýygyndy toparlary taýýarlamaga düýpli ýardam edýär.
Berkarar döwletimiziň bagtyýarlyk döwründe, aýratyn hem Mirasa sarpa goýmak, Watany özgertmek ýylynda ýurdumyzyň sportunyň taryhynda täze sahypalar ýazylýar. Bu ajaýyp zamanada ykballaryny sporta baglan ýaşlarymyz sebit we halkara derejedäki ýaryşlarda eziz Watanymyzyň sport abraýyny mynasyp gorap, watansöýüjiligiň, gaýduwsyzlygyň we hakyky ussatlygyň ajaýyp nusgasyny görkezýärler.
Aşgabat şäherinde 2017-nji ýylda geçiriljek Ýapyk binalarda we söweş sungaty boýunça V Aziýa oýunlaryna ýokary derejede taýýarlyk görmegiň çäklerinde Aziýanyň Olimpiýa Geňeşiniň talaplaryna laýyklykda, 2016-njy ýylyň 7—12-nji dekabry aralygynda geçirilen jiu-jitsu boýunça Aziýa çempionatynda ýurdumyzyň ýygyndy toparynyň ýigrimi üç döwletiň toparlarynyň arasynda ezberlikde we ussatlykda saýlanyp, alty altyn, dokuz kümüş we on sekiz bürünç medala, jemi otuz üç medala mynasyp bolup, toparlaýyn birinji orny eýelemegi hem-de Döwlet baýdagymyzy we Türkmenistan Watanymyzyň sport şan-şöhratyny has-da belende götermegi ýurdumyzyň sport taryhynda uly waka boldy. Halkara derejede gazanylan bu ýeňiş Türkmenistanda köpçülikleýin bedenterbiýe-sagaldyş hereketini we ýokary netijeler gazanylýan sporty ösdürmäge döwlet derejesinde örän uly üns berilýändigine aýdyň şaýatlyk edýär.
Geljek ýylda — 2017-nji ýylda geçiriljek Ýapyk binalarda we söweş sungaty boýunça V Aziýa oýunlarynyň maksatnamasyna girizilen sportuň jiu-jitsu görnüşi boýunça ýaryşlarda hem siziň üstünlikli çykyş edip, Watanymyzyň at-abraýyny mundan beýläk-de belende göterjekdigiňize berk ynanýaryn.
Hormatly Türkmenistanyň milli ýygyndy toparynyň agzalary!
Garaşsyz, Bitarap döwletimiziň bagtyýar ýaşlary!
Sizi jiu-jitsu boýunça Aziýa çempionatynda gazanan üstünlikleriňiz bilen ýene-de bir gezek tüýs ýürekden gutlaýaryn.
Goý, halkara sport giňişliginde Garaşsyz, Bitarap Watanymyzyň Döwlet baýdagy mundan beýläk-de belentde parlasyn!
Türkmenistanyň Prezidenti
Gurbanguly Berdimuhamedow


text:
Türkmenistanyň Döwlet habarlar agentliginiň (TDH) we V Aziýa oýunlaryna taýýarlyk görmek baradaky ýerine ýetiriji komitetiň bilelikdäki taslamasynyň çäklerinde ekspedisiýa dowam edýär. Sport – watançylyk çäresi Türkmenistanyň Döwlet baýdagynyň gününiň hormatyna guraldy hem-de Sagdynlygyň we ruhubelentligiň ýylyna bagyşlanýar: milli Tugumyz we Aziada-2017-niň nyşany ýurdumyzyň iň belent nokadyna – Aýrybaba gerşine ýetiriler.
Daga çykmagyň birinji tapgyrynda deňiz derejesinden 2 müň metr belentlikdäki nokada ýetildi. Bu çärä gatnaşyjylary dag gerşiniň ýokarky nokadyna ýakynlaşdyrjak ýörişiň nobatdaky bölegi ýarym kilometre niýetlenendir. Göräýmäge, munuň özi uly bolmadyk aralykdyr, ýöne ýokaryk çykdygyňça, agyr goş haltaly ýüküň bilen garyň üstünden ýöremek kynlaşýar.
…Säheriň şöhleleri çadyrlaryň aýnalaryndan içerik geçip, taslama gatnaşyjylary oýanmaga hem-de ýyly ýorgandan turmaga mejbur etdi. Daga dyrmaşyjylaryň arasynda biziň ýörite habarçymyz hem bar. Günüň irki şöhleleri dag gerişleriniň üstüne abanyp duran asmany dürli öwüşginli reňklere bezedi. Daş-töwerege galyň gar ýagypdyr, ol çadyryň daş-töweregini basyp, arçalaryň şahalaryny aşak egipdir. Alpinistleriň ertirlik nahary ýeňil bolmalydyr we şol bir wagtyň özünde adamyň bedenine ýeterlik derejede güýç-kuwwat bermelidir. Syýahatçylyk ertirlik naharyndan soňra dagyň beýik ýerinde düşlegdäki çadyrlar goş haltalara ýygnaldy, düşlegiň ýerinde bolsa diňe tekiz gar meýdançalary galdy.
Indi bolsa ýolagçylar eňňit boýunça beýik gaýanyň basgançagyna galmalydylar, onuň eteginde arçalar gür ösýärdi. Tomsuna bu ýerde dag ýodajygy geçýär, ýöne gyşyna ony görüp bilmersiň, şoňa görä-de, öňe çak bilen gitmeli bolýar. Agaçlaryň arasynda köp gar toplanypdyr, kä ýerde gar gatlagynyň galyňlygy bir ýarym metrden hem geçýär.
Badyňy gowşatmazlyk üçin, bu ýerde aýratyn usul bilen hereket etmeli bolýar, şunda ygtybarly daýanjy döretmek üçin gary aýaklaryň bilen depgiläp berkitmek zerur bolup durýar. Lyžanyň taýaklaryna meňzeş treking taýajyklary hem söýget bolup hyzmat edýär. Öňde barýan adama uly agram düşýär, çünki, öňbaşçy hökmünde, ol garyň üstünden ýol ýasamaly bolýar. Onuň yzyndan barýanlar nobatdaky ädimi ätmek mümkinçiligine garaşyp, hatda üşemeli hem bolýarlar.
Şeýle ýagdaýda içinden şemal geçmeýän eşikler: kurtkalar we döwrebap sintetiki materiallardan taýýarlanan lybaslar bugy ýeňillik bilen çykarýar, ýöne ýylylygy gowy saklaýar hem-de çygdan goraýar. Garyň aýakgaba düşmezligi üçin köwşüň hem-de balagyň arasyndaky bölegi ýörite taýýarlanan berk mata bilen ýapylýar.
Tomsuna garanyňda, gyşyna gün gözýetimden has pes galýar, ýöne gar gatlagy şöhleleri yzyna serpikdirip, tomusdaky ýaly şöhläni döredýär. Şoňa görä-de, gündizine belent dagda ultramelewşe şöhleden goranmak üçin, hemme wagt – açyk howada hem, ümürli howada hem günden goraýan äýnek dakynmaly bolýar. Lyža nikaplary deriňi ýakyp barýan şöhlelerinden goraýar.
Ine, şeýle ygtybarly egin-eşiklerde biziň toparymyz kert gaýanyň gyrasyna barha golaýlaşýar. Dag eňňidi has dik häsiýete eýe bolýar, bu ýerde arça agaçlary her ädimde duş gelýär, olaryň ýokarky püri täsin görnüşe eýe bolýar. Öňde gar basan giň dag tekizligi ýaýylyp ýatyr, ol ýerde arça agaçlary seýrek ösýär.
Dagyň beýik ýeriniň sowuk howasy arçalary özüne golaýlaşdyrmaýar, ýolda duş gelýän arça agaçlary has seýrekleşýär. Dag tekizliginiň merkezi böleginde ösýän gülli üçgat ösümligi bu garly meýdança özboluşly öwüşgin çaýýar. Bu ösümlikleriň kiçiräk tokaýa ýerli ýaşaýjylar tarapyndan sarpa goýulýar. Dag belentliginiň gazaply şertlerinde arçanyň seýrek ösýän ýerlerinde, üçgatyň kuwwatly şahaly agaçlary duýdansyz peýda bolýar. Olar gür we owadan tokaýlygy emele getirýär. Şu jelegaýlaryň ösümlik we haýwanat dünýäsini goramak maksady bilen, otuz ýyl mundan ozal döredilen Köýtendag döwlet goraghanasynyň işgärleri tebigatyň bu täsinligini içgin öwrenýärler.
Umuman, Köýtendagyň biologiki köpdürlüligi haýwanlaryň iki ýüz görnüşinden, guşlaryň 120-den gowrak hem-de ösümlikleriň müňe golaý görnüşinden, şol sanda seýrek duş gelýän endemiki ösümliklerden ybaratdyr. Bu ýerde botaniki täsinlikler hem köp bolup, halk rowaýatlarynyň ençemesi şolaryň taryhy bilen baglydyr.
Biziň günlerimize gelip ýeten rowaýata görä, syýahat edip ýören bir keramatly kişi Köýten obasynyň golaýyndan akýan çeşmäniň ýanyna gelip saklanypdyr, dynç alasy gelipdir, emma töwerekde hiç hili saýa bolmandyr. Şonda ol öz hasasyny ýere dürtüpdir, hasa gögeripdir. Birnäçe wagt geçenden soň çeşmäniň golaýynda unaby agaçlarynyň saýaly jeňňelligi döräpdir.
Häzir ol hakyky tebigy ýadygärlige öwrüldi. Hatda tomsuň jokrama yssysynda hem bu ýer salkyn bolýar, çünki agaçlaryň gürlügi gün şöhlesini geçirmeýär. Köýtendaglylaryň arasynda bu jeňňellik “Çilon ata” diýen mukaddes ýer hökmünde tanalýar.
Belentlige çykyp barýan ikinji topar gije hut şu jeňňelligiň golaýynda dynç alar. Ýöne entek oňa baryp ýetmek gerek, ol göräýmäge golaý ýalydyr-garyň içi bilen ýoda çekip, belentlikden geçmek gerek. Bu ýer açyklyk bolup, öwüsýän şemal gary aşaklygyna-jülgäniň içine sepeleýär, gaýalara tarap üfläp, olaryň jaýryklaryny doldurýar.
….Köýtendagyň käbir ýerleriniň taryhy millionlarça ýyllary öz içine alýar. Gaýalaryň arasyndan akýan suwlar boşlugy emele getiripdir we olary kalsiý karbonaty bilen doldurypdyr, soňra ol gaýalaryň ýüzünde syrygyp toplanypdyr. Eger suwuň ugrunda suwy özüne siňdirmeýän dag jynslary gabat gelse, suw keseligine akypdyr. Netijede uly karst boşluklary emele gelip, olar öz arasynda birleşipdir hem-de içi syrly we ertekilerdäki gözelligi öz içine alýan tebigy gowaklary emele getiripdir.
Bu hadysa aýratynda Garlyk şäherçesiniň golaýyndaky Günbatar dag eňňidinde göze ilýär. Bu ýerde oýlar we boşluklar köp duş gelýär. Şeýle oýlaryň birinde çuňlugy 70 metrden gowrak bolan gowak hem-de ýerasty köl bolup, 1979-njy ýylda onda kör balyk tapylýar, soňra ony Köýten kör balygy diýip atlandyrypdyrlar.
Çyralaryň şöhlesi düşende oýuň çygly angidrit diwarlary ýylpyldaýan otlar bilen uçganaklaýar. Bu ajaýyp gözellik ýerastyndaky ertekiler dünýäsine eýýäm gelip gören adamy hem tolgundyryp bilýär.
Täsin galdyrýan gowaklaryň ýene-de biri üç kilometre uzalyp gidýän Hoşm-Oýyk diýlip atlandyrylýar. Ol Garlyk şäherçesiniň demirgazyk-gündogarynda, ýokary ýura gatlagynyň gipsleriniň we hekleriniň çägindäki oýlukdan başlanýar. Jahankeşdeler bu ýere giren badyna dikaşaklygyna düşmeli bolýarlar, ýol olary uly zala alyp gelýär. Soňra gowak kiçi galareýalaryň, ugurlaryň ençemesine bölünýär. Bu gowakdaky stalaktitleriň ençemesi “ördegiň aýaklary” görnüşinde-anemolitler köp duş gelýär. Gürrüň kristallaryň şemalyň öwüsýän tarapyna ösýänligindedir. Zallaryň käbirinde ak gar ýaly gips dürli görnüşdäki “buz daglaryny” emele getirýär, kä halatda bolsa dinozawrlary, pilleri, guşlary ýatladýar.
Köýtendagyň köp sanly oýluklarynyň iň ulusy Kap-Kutan gowragy bolup durýar. Onuň uzynlygy 56 kilometre barabar bolup, ol dünýäde iň uzyn gowaklaryň biri hasaplanýar.
Bu ýerde mermer oniksi dürli görnüşde bolup, gara-goňur reňklisi has owadan görünýär. Bu gowagyň käbir zallarynyň we galereýalarynyň poly göýä dürli reňkli daşlardan—antoditlerden we gelektitlerden gurlan ýaly bolup dur. Mundan başga-da gowakda süýji suwly çeşmeler bolup, gowak “dürüniň” hem-de kristal gipsinden özboluşly dag jynslaryny özünde jemleýän uly bolmadyk köller ýerleşýär.
Gülşirin gowagy Köýtendagyň tebigy gowaklarynyň içinde aýratyn gözelligi bilen tapawutlanýar. Ol Hoşm-Oýyk gowagyndan demirgazyk-gündogardaky jülgäniň sag tarapyndan ýerleşýär. Bu ýerde uly zallaryň köp sanlysy bolup, olaryň gümmezleri 50 metre ýetýär, diwarlar bolsa antiditler, gelektitler görnüşindäki, syrygyp toplanan gipsler bilen bezelip, hrustal çyralary, hrizantemalary we beýleki şekilleri ýadyňa salýar.
Çyglylygynyň köplügi sebäpli käbir zallaryň ýeri gülleriň görnüşindäki daşlaryň “jeňňelliklerine”, goňrumtyl-çal reňkli gipsiň süýümlerinden örülen “ýassyjyklarda” bitýän ýuka iňňe görnüşli gür biten şöhleli kristallara beslenendir. Käbir zallar hem-de galereýalar gips stalaktitlerden we stalagmitlerden bolan hakyky jeňňellik görnüşindedir. Bu ýerde doňup galan daşdan “şarlawuklary”, köp gatly “gotiki” hatarlary, üçekden aşak inýän “perdeleri” hem-de mermer onikisden bolan “baýdaklary” görüp bolýar.
Köýtendagyň günbatar eňňidinde barylmagy kyn we syrly bolan gowaklaryň biri Dik gowakdyr. Ony başgaça “Kunstkamera” diýip hem atlandyrýarlar. Onuň dereleriň birinde ýerleşen girelgesi tekiz geçelge boýunça dagyň jümmüşine alyp barýar. Onuň düýbi tozan we ownuk daşlar bilen örtülendir. Garaşylmadyk ýagdaýda birnäçe aralyk geçeniňden soň, edil aýaklaryň aşagynda çuňlygy 100 metre barabar bolan uçut gaýa duşýar. Ony gowagyň edil diwarlarynyň ýanyndan örän seresaplylyk bilen geçmek mümkin. Ýöne ýene-de birnäçe metrden siziň öňüňizde goşalanan iki guýy duşar. Muňa taýýar bolmadyk adam aşak gaçmagy mümkin. Köp asyrlaryň dowamynda diňe haýwanlar däl, eýsem, adamlaryň hem bu gowakda pida bolandygyny aýtmak gerek. Aşakda oňat saklanan mumiýanyň barlygy sebäpli hem ol özüniň ikinji atlandyrylyşyna– “Kunstkamera” adyna eýe bolupdyr.
Köýtendagyň hemme täsin gowaklary döwlet goragynda durýar. Bu ýerde döredilen zakaznik Köýtendag döwlet goraghanasynyň bir bölegidir. Bu ýerlere gelip gören UNESKO-nyň bilermenleriniň tassyklaýşy ýaly, Köýtendag bütindünýä mirasynyň ýadygärlikleriniň hatarynda hem-de halkara syýahatçylygynyň merkezinde bolmaga mynasypdyr.
… Üçgat gülli ösümlikli kiçiräk tokaýlyga ýetip, sapara çykanlar ýatalga gurnap, sowukdan, şemaldan we gardan gorandylar. Olar gazda işleýän enjamlaryň odunda gary eýedip, onuň suwunda ýokumly agşamlyk naharyny taýýarladylar. Belentlige çykmagyň soňky tapgyrynyň öň ýanynda güýç toplamak gerek.
“Dagyň depesine çykmak” saparynyň taslamasy deňiz derejesinden ýokarda 2500 metr derejedäki belentlige ýetdi! – diýip, habarçymyz habar berdi. Şol belentlige çykmagyň öň ýany birnäçe tehniki ýagdaýlary seljermek hem-de beýige galmak üçin has oňaýly usullary kesgitlemek gerek. Howa çaklamasy boýunça ümür bolmagyna garaşylýar, şemalyň tizligi bolsa biziň ýatalgamyzyň berkligini barlaýar. Ýöne üýtgäp durýan howa päsgel bermez: ugur örän oňat belli we topar daga çykyp bilýän ussat, tejribeli adamlardan saýlanyldy”.
Şeýlelikde, saparyň ýene-de bir güni üstünlikli geçildi. Öňde garlardan öwşün atýan Aýrybaba belentligi hem-de 3139 metr bolan arzyly belentlik bar. Şol ýerde Türkmenistanyň Döwlet baýdagy dikiler hem-de Aziada-2017-niň nyşany eltiler.
Bu waka bolsa paýtagtymyzda Türkmenistanyň Prezidenti wezipesine täzeden saýlanan Gurbanguly Berdimuhamedowyň öz wezipesine girişmegi dabarasynda bolup geçer. Hormatly Prezidentimiziň ady we alyp barýan işi bilen Berkarar döwletimiziň bagtyýarlyk döwrüniň täsin galdyrýan üstünikleri we ýeňişleri aýrylmaz baglanyşyklydyr. Halkymyz has-da ýokary ruhubelentliň we döredijilik güýji bilen täze belentliklere tarap ymtylýar!
“Dagyň depesine çykmak” taslamasynyň maksady hem şondan ybarat, ýagny, aýdyň maksat, anyk ugurlar, öz güýjüňe ynam, erjellik hem-de sagdyn, güýçli ruh–durmuşda-da, işde-de, sportda-da bize islendik belentliklere hötde gelmäge kömek eder!


text:
Eýran Yslam Respublikasynyň Medeniýet günleriniň çäklerinde Döwlet Çeperçilik akademiýasynyň sergi zalynda dostlukly ýurduň žiwopis eserleriniň we amaly-haşam sungatynyň sergisi açyldy. Onda goýlan işler aşgabatlylara eýran sungatynyň döredijilik mirasy we häzirki ýörelgeleri bilen tanyşmaga mümkinçilik berýär. Bu ýerde özboluşly grafiki eserler, zergärçilik önümleri, dünýä belli pars halylary, häzirki zaman çaphana neşirleri, elde ýasalan üýtgeşik gap-gaçlar, nepis ýag çyralar,sandyklar we beýlekiler bar.
Sergidäki işleriň aglabasyEýranyň günorta –günbatarynda ýerleşýän gadymy Şiraz şäheriniň ussatlarynyň el hünäridir. Ol Sagdydyr Hafya ýaly tanyma şahyrlaryň watanydyr, „ussalar şäheridir“. Şirazyň ýukajyk aýnadan ýasalyp, altyn çaýylan bezegli ajaýyp ýag çyralary- durmuş gurýan her bir eýranly gyzyň bukjasynda bolýandyr. Serginiň bu bölüminde toý-märekelerde ulanylýan aýna çaý esbaplary goýlupdyr.
Stoljagazyň üstünde ýaýrap ýatan toýundan bişirilip şeýle bir meňzeilip ýasalan nar däneleriniň gapdalynda kinniwanja keramiki guşlar bar. Olar eýranlylar üçin däp bolup galan zatlardyr. Olar öýe rysgal getirýr diýilip ynanylýar, şonuň üçinem Nowruz baýramynda birek-birege sowgat berilýär.
Bu ýerde goýlan gurjaklara göçegçi awşar taýpasynyň milli egin-eşigi geýdirilipdir. Boldan biçilýän köýnekler, altyn sapaklar bilen keşdelenen gursakçalar dabaralarda, aýratynam toýlarda geýilýän eşiklerrdir. Gyzjagazlar üçin giň yştanly kelteräk köýnekler tikilýär.
Serginiň iki bölüminde metalkeramiki ýalpakgaplar goýlupdyr. Olaryň bir böleginde şirazly, beýlekisinde yspyhanly ussalaryň el hünäri bar. Taýýarlanylyşynyň birmeňzeşligine garamazdan olar bezeg tilsimleri bilen tapawulanýarlar, ýöne iki toplumda-da gök we mawy reňkler agdyklyk edýär. Olaryň gözelligi ýaýylyp duran tawus guýrgyny ýada salýar.
Yspyhanly ussalaryň elinden çykan aýna çyradanlar, iki sany bulgur we waza ünsüňi özüne çekýär. Olar durmuş ähmiýetli bolman, öýlerde bezeg hökmünde ulanylýar. Sergide nepis pars halylarynyň we haly önümleriniň köp görnüşi goýlupdyr.
Çaphana önümleri-de bu ýere gelenlerde uly gyzyklanma döretdi. Olaryň birinde Eýranyň iri şäherleriniň döreýşi we ösüşi barada gürrüň berýän ýalpyldyly neşirleriň 15-si bar. Bu ýurduň gözel ýerleriniň, ösümlik we haýwanat dünýäsiniň seýrek duşýan görnüşleriniň suraty ýerleşdirilen albom Eýranyň tebigaty bilen tanyşdyrýar. Aşgabatlylar olara syn edip, diňe bir bu ýurduň tebigaty däl, eýsem eýranly surat ussatlarynyň sungaty bilen-de tanyşdylar.
Serginiň çeper edebiýat bölüminde Magtymgulynyň şygyrlarynyň iki jilti, „Mollanepes“ we „Hezreti Sarags baba“ kitaplary goýlup, olar tomaşaçylaryň islegli ýerine öwrüldi. „Abu Ali ibn Sina“ atly iki jiltlik kitapda Gündogar genisiniň filosofiýa, kesgitlemelere, etika degişli eserleri ýerleşdirilipdir. Kitaplar iki dostana halkyň taryhy-ruhy umumylygynyň beýany boldy.
Sergä gelenler oňa mynasyp baha berdiler-Gündogaryň nepis we özboluşly sungatynyň nusgalary olarda uly täsir galdyrdy.


text:
Ýurdumyzyň atçylyk pudagynyň düzüminde ýöriteleşdirilen täze merkeziň döredilmegi hormatly Prezidentimiz Gurbanguly Berdimuhamedowyň başlangyjy boýunça we baştutanlyk etmeginde atçylyga degişli milli ýörelgeleri dikeltmek, ýurdumyzda atçylyk sportuny ösdürmek, türgenleri – at çapmak, uzak aralyga ýöriş, päsgelçilikli ýaryş, şeýle hem at üstündäki oýunlar boýunça ussatlary taýýarlamak ugrundaky giň gerimli işiň üstünlikli amala aşyrylýandygyny aýdyň görkezýän subutnama öwrüldi.
Türkmenistanyň Prezidentiniň Kararyna laýyklykda, Okuw merkezi “Ösüş gurluşygy” hususy kärhana tarapyndan guruldy. Ak mermer bilen örtülen iki gatly täze binanyň birinji gatynda interaktiw we multimediýa enjamlary bilen üpjün edilen okuw otaglary, türgenleşik geçirilýän ýer bar. Şol ýerde simulýatorlar – emeli atlar we çapyksuwarlaryň türgenleşik geçmegi üçin niýetlenen enjamlar goýuldy. Bu ýerde mejlisler we sergi zallary, giň we ýagty naharhana bar.
Merkeziň ikinji gatynda okuw otaglarynyň 4-si, mugallymlar we tälimçiler, şeýle hem ýolbaşçylyk üçin niýetlenen otaglar ýerleşýär.
Ýapyk manež merkeziň möhüm desgalarynyň biri bolup durýar. Bu ýerde at üstündäki oýunlar, şeýle hem päsgelçiliklerden geçmek we atçylyk sportunyň beýleki görnüşleri boýunça ýaryşlar guralar. Onuň sirk sungatynyň Türkmenistanda we ýurdumyzyň çäginden daşarda-da giňden meşhur bolan aýratyn görnüşiniň – at üstündäki oýunlaryň görkezilýän merkezleriniň birine öwrüljekdigi şübhesizdir.
Galyberse-de, merkezde hojalyk jaýlary we ammarlar ýerleşýär. Bir söz bilen aýdanyňda, bu ýere gelýänler üçin hem, işgärler üçin hem örän oňaýly şertler döredildi. Birnäçe tehniki desgalar Okuw merkeziniň we ýapyk manežiň üpjünçilik ulgamlary üçin niýetlenendir.
Aşgabat şäheriniň atçylyk sport toplumyndaky ýapyk manežli täze Okuw merkezinde otaglar göwnejaý ýerleşdirilipdir. Onuň özboluşly binagärlik keşbinde milli ýörelgeler we inženerlik taýdan täze gazanylanlar öz beýanyny tapdy.
Dabara gatnaşyjylar hormatly Prezidentimiz Gurbanguly Berdimuhamedowa hoşallyk bildirip, Okuw merkeziniň açylmagynyň Türkmenistanda atçylyk sportunyň dürli görnüşleriniň wagyz edilmegine, atçylygyň mundan beýläk-de ösdürilmegine, meşhur ahalteke bedewlerini ösdürip ýetişdirmek boýunça tohumçylyk işiniň kämilleşdirilmegine, bedewleriň halkara ýaryşlaryna taýýarlanylmagyna uly üns berilýändigini aýdyň görkezýändigini buýsanç bilen bellediler.
Köp asyrlaryň we müňýyllyklaryň dowamynda türkmen seýisleri özboluşly bedewleri ösdürip ýetişdirmek arkaly, atlaryň tutuş dünýäniň atşynaslygynyň täjine öwrülen täsin tohumyny döretmegi başardylar. Berkarar döwletimiziň bagtyýarlyk döwründe Türkmenistanda ahalteke bedewleri barada içgin alada edilýär. Ýurdumyzda behişdi bedewleri ösdürip ýetişdirmek we saklamak üçin ähli şertler döredildi.
Ýapyk manežli täze Okuw merkezinde ezber çapyksuwarlar taýýarlanylar. Olar nepislik we buýsanç bilen gadam urýan ýyndam bedewler bilen birlikde, atçylyk sporty boýunça dürli ýaryşlara gatnaşarlar.


text:
Bu Karar milli ykdysadyýetimizde daşary ýurt pul dolanyşygyny kadalaşdyrmak, oňa gözegçiligi güýçlendirmek we manadyň daşary ýurt puluna bolan ýeke-täk hümmetine tapgyrlaýyn geçmäge oňaýly şertleri döretmek hem-de daşary ykdysady gatnaşyklarda işjeňligi ýokarlandyrmak we daşary maýa goýumlaryny çekmek maksady bilen kabul edildi. Ilatyň daşary ýurt puluna bolan islegini kanagatlandyrmak maksady bilen, alyş-çalyş nokatlarynyň gerimi giňeldiler. Türkmenistanyň Merkezi bankynyň ygtyýar berlen banklaryň ählisi bilen bilelikde uly taýýarlyk işlerini geçirmegi netijesinde, häzirki wagtda ýurdumyzda 105 sany alyş-çalyş nokatlary, şol sanda: Ahal welaýaty boýunça - 16, Mary welaýaty boýunça - 13, Lebap welaýaty boýunça - 26, Daşoguz welaýaty boýunça - 11, Balkan welaýaty boýunça - 19 we Aşgabat şäherinde 20 sany nokatlar taýýar edildi. Mundan başga-da, ygtyýar berlen banklara, ykdysadyýetiň döwlete dahylsyz bölegindäki kärhanalara, edaralara we guramalara, hususy telekeçilere we ilata daşary ýurt puluny täjirçilik hümmeti bilen satmaga we olardan satyn almaga ygtyýar berildi. Merkezi bankda bu täzeligi teswirlemek bilen, degişli çäreleriň görülmegi netijesinde manadyň daşary ýurt puluna bolan hümmeti kadalaşdyrylar, munuň özi ýurtda walýuta hasaplaşyklaryny tertipleşdirmäge mümkinçilik berer diýip bellediler. Esasy zat, edaralar we şahsy taraplar üçin resmi bank edaralarynda manady walýuta çalyşmaga hem-de hasaplaşyklary geçirmäge oňaýly ýagdaý döredi, bu bolsa ýurdumyzyň daşary söwda dolanyşygyny ep-esli ýokarlandyrmaga, daşary ýurt maýa goýumlarynyň möçberlerini artdyrmaga we önümçilik işini ýaýbaňlandyrmaga degerli ýardam berer.
Web Resource: Turkmen Press


text:
ýetip gelýän täze 1387-nji hijri ýyl hem gutly bolsun!i
Köneden bellenip gelinýän Nowruz baýramy gutlamak bile ildeşlerimizi ahlisine jan saglyk, we uly üstünlikler arzuw edýaris!iýaz (bahar) pasly ýetip gelmegi bile dogal(tebigat)da başlanýan ýakymly üýtgemeleri, adamlar ir döwürlerden bäri toý tutup, belläp gelseler-de, “tagwym-e Jelaly“ atly kalendar düzülýänçä her ýylda gaýtalanyp duran özgerişleriñ haýsy gün we haýsy sagatda başlanýanlygy bilinmändir. Netijede bu baýram dürli günlerde bellenipdir. Bu mesele ilkinji gezek Jelaletdin Seljugynyñ buýrugy bile, hijri.şemsi (h. ş.) kalendar düzülende ylmy çözülipdir. Şol kalendar boýunça gyşyñ soñunda gije bile gündüziñ deñleşýän wagty ýaz paslynyñ hem täze h.ş. ýylynyñ başlangyjy edilip alynypdyr. Miladi kalendarynda ol gün 21-nji marta gabat gelýär.iBahar paslynyñ başlanmagy bile bu gezek 1387-njy h.ş. ýylyna gadam goýýarys. Täze başlanýan h.ş. ýylyny gutlap, düşümli we üstünlikli ýyl bolmagyny arzuw edýäris!i
Türkmen halkynyň medeni we syýasy ojagynyň koordinatsion şurasy
2008-03-18 /1386-12-28


text:
Tireparazlaryň nykabyny syýrmaly!
Ýürekler, köňüller bir bolup başlar...
Ø Ýomut gozgalaňçylaryň Gökdefe urşyna gatnaşandyklary hakynda taryhy bir dokument!
Ø Tireparazlaryň garaýşyndan Watany diňe bir taýpa gorapdyr, şoňa görä häkimiýet elmydama olaryň erkinde bolmalymyş!
Türkmenleriň ýakyn tarynyň ganly hem tragiki sahypalarynyň iň aýylganjy şüphesiz Gökdefede bolan gyrgynçylykdyr. Elbetde Türkmen topragy ondan ozalam daşarky, ylaýta-da Eýrandyr Hywa hanlygynyň ganly ýörişlere şaýat bolupdy, ýöne agzybir halk hüjümçileriň pendini berip, olary çym-pytak edipdiler. Beýle ýeňişlerde Maryň hany Gowşut han, Ahalyň hany Nurberdi han, Hazar ýaka ýomutlaryň belli serdary Mahmyt Işan şonuň ýaly-da Gökleň han-serdarlary batyrgaylyk görkezipdiler. Olar 1850-nji ýylda Eýranly Jafarguly hanyň goşunyny Garry galaň töwereginde derbi-dagyn edýäler.
“Söweşiň gyzgalaňly wagtynda günbatardan bir ulý tozan peýda boldy” diýip şol wakany suratlandyran Abdylsettar Kazy öz “Jeň namasynda” belläpdir. Abdy-setdar Kazynyň beýan edişine görä, öňünde sekiz sany tug göteriji bilen sekiz müň ýomut atlý goşun Garrýgala gelip ýetişýär:
Diýerler kim ol ärge Mahmyt işan,
Ýomut ilige ol kim baş boluban.
Ýetirdi özüni heňňam era çün,
Ýasaw kyldy oşol meýdan era çün.
Şonuň ýaly-da 1860-njy ýylda Gowşut hanyň ýolbaşçylygynda Mara çozan Hemze mirzaň 40.000 atlysyndan diňe 4 müňsi zordan yzna dolanmagy başaryp, galanlaryň jany jähenneme iberlipdir. 1873-nji ýylda Hywa çozup gelen rus generaly Fon-Kaufmana garşylyk görkezenem Gazawat we Ýylanly ýomutlary bolupdyr, şonuň üçinem olar generalyň gazaklaryň rehmsizlik bilen gyrgynçylygyna duçar edilýär.
Ruslaryň Hazaryň gündogaryna aralaşmagyna göz ýumup durup bilmedik bu sebtiň batyrlary ençeme gezek rus soldatlaryna Çelekende, Çekişlerde we Esenguly-da zarba urýarlar. Bular barada generallar Stoletiň, Markozowyň ekspeditsiýalarynda jikme-jik maglumat berilýär.
Ýöne näme üçin türkmenler Skoblewiň öňünde agzybir durup bilmändirler? Biziň pikrimizçe munuň sebäpleri şolardan ybarat bolup biler:
1. Nurberdi hanyň şüpheli ölüminden soňra (oňa ruslaryň plany esasynda bir parsyň awy berip öldürlendigi aýdylýar) han-serdarlaryň arasyndaky agyzalalyk artypdyr.
2. Lomakiniň otrýadyny yzyna serkipdiren batyrlar öz güýjüne buýsanyp, duşmanyň harby ukybyny dogry kesgitläp bilmändirler.
3. Ahalyň hanlary, bitewi bir türkmen halkyna mynasyp bolan birleşige çagyryş edip bilmändirler, olar hatta Mary tekelerini-de öz hatyna çekip bilmändirler, ýomutlar hem gökleňler bilen diplomatik gepleşikler geçirmändirler.
4. Nurberdi han halk maslahaty bolan “Jemhuriýet” gurultaýlarynda elmydama agzybirligiň ähmiýetine degip geçipdir, ýöne ol aradan çykandan soňra birleşik meselesi ünsden düşüpdir.
5. Skoblewe garşy urşmalymy dälmi dilen soňky maslahatda Hanmämet Atalygyň we Orazmämmet hanyň tekliplerine gulak asmag-a beýlede dursun, tersine olara “dönük” diýip töhmetem atylýar.
6. Fanat ruhany Gurbanmyrat işanyň fitwasyna gulak gabardan tekeler galada özlerini zyndan edýärler we Skoblewe aw bolýarlar. Gurbanmyrat işanyň fitwasyna görä galadan çykanyň hatyny talak diýilip yglan edilýär. Onuň özi bolsa galadan gaçyp atýar.
Sowet döwrüniň ideologlary şeýle pikri halkyň boýundan asyp geldiler, hamana Gökdefe urşynda ýomutlar kömege gelmändirler, watany bolsa diňe tekeler gorapdyr, şoňa görä häkimiýet elmydama olaryň erkinde bolmalymyş. Beýle pikre garşy bolanlar bolsa 1876-njy ýylda Kaufman ýomutlary gyrýarka beýlekiler nirdedi, tekeler kömege gelipdilermi diýýärler. Gaýtam “daş düşen ýerine” diýip her kim öz işi bilen bolupdyr. Ahalyň hanlary hatta Maryly doganlaryny-da öz hataryna alyp bilmändirler. Gökdefede urşyň gyzgylaňly wagtynda olar ekin-dikini bahana edip, “duşmaňyz özüňize nesip etsin” diýip, Ahaly terk edipdirler.
Golaýda, Gökdefe urşyny gowy suratlandyran, Skoblewiň harby geňeşçisi N.Grodokowyň 4 tomluk eserini okamda geň bir maglumatyň üstünden bardym. Şonda Grodokow ýomut gozgalaňçylar tarapyndan öz goşunlarynyň ençeme gezek hüjüme uçrandygyny, Çekişler-Astrabat, Çekişler-Bamy aralygyndaky telegraf simleriniň we sütünleriň ýomut gozgalaňçylar tarapyndan goparandygyny, ok-yraglaryň hem olar tarapyndan talanandygyny eseriniň 3-nji tomunyň 33-nji sahypasynda gürrüň beripdir.
Grodokow şeýle ýazypdyr:
“Çekişlerden Bama barýan düýä ýüklenen kerwenden ýomutlar köp mukdarda tüpeň, ok we top okuny ogurlap, Etregiň aňyrsyna aşyrypdyrlar ýa-da olary ýere gömüpdirler. 13-nji sentýabr agşamy ýene şeýle işe baş goşamaga synanşan ýomytlardan 11-si ele düşdi. Barlap görlende ýomutlar 18 müň sany tüpeň oky bilen 200 sany top okuny alyp gidipdirler. Şondan soňra Skoblew ýomut kazylaryna we ak-sakgallaryna haýbat atyjy şeýle mazmuly hat ýollady:
«В последнее время было несколько случаев порчи телеграфных столбов и воровства верблюжатыми разного казеннаго имущества и патронов. Простой народ туркменский не знает, что воровство патронов и уничтожение телеграфных столбов равносильно открытой вражде. Поэтому считаю необходимым предварить всех вас для объявлеания вашим соплеменникам, что всё пойманные в воровств'е патронов вожаки верблюдовъ и захваченные в порче телеграфа будутъ расстреляны без всякого снисхождения. Туркмены не знают, как строгие руссие законы будут карать виноватых в таких преступлениях и потому вам, какъ казъям и старшинам народа следует ознакомить с этим жителей ваших: «аулов и внушить им, чтобы они берегли себя и знали, что уничтожение телеграфной линии и воровство патронов не будет наказываться иначе, как смертью».
“Soňky günlerde birnäçe waka boldy, ýagny telegraf simleri we sütünleri goparyldy, döwlet emlägi ogurlandy, sada türkmenler ok-ýarag ogurlamagyň we telegraf simleriniň goparylmagynyň duşmançylygyň alamatydygyny bilmeýärler, şoňa görä sabrymyz gutarmadan ozal size duýdurýaryn öz tiredeşleriňizi harbardar ediň, mundan beýläk ok-ýarag ogurlan ýa-da telegraf simlerini kesip ele düşenler ölüme höküm ediljekdir. Beýle adamlary jezalandyrmakda rus kanunlarynyň agyrdygyny sada türkmenler bilýän däldirler, öz obadaşlaryňyza beýle işlerden çetde durmagyny bildiriň, bilip galyň telegeraf simlerini goparmak we ok-ýarag ogurlamagyň jezasy ölümdir. Biz olaryň baryny atyp öldüreris.”
Ynha bu sowet ideologlarynyň we olara eýeren tire-parazlaryň nykabyny syrýan dokumentlerden biri. Biz ýakyn taryhymyzyň garaňky sahyplaryny aýdyňlaşdrymak ugrundaky saparymyza dowam etdireris.
Akmyrat Gürgenli
20 few. 2011